sagorsarker/bangla-wikipedia huggingface dataset:
এশীয় নারীবাদী ধর্মতত্ত্ব

এশীয় নারীবাদী ধর্মতত্ত্ব এশীয় মহিলাদের সাথে সম্পর্কিত একটি ধর্মতত্ত্বের প্রয়োজন থেকে উদ্ভূত হয়। মুক্তি ধর্মতত্ত্ব ও নারীবাদী ধর্মতত্ত্ব - উভয় বিষয়ের উপর ভিত্তি করে তৈরী হয় এশীয় নারীবাদী ধর্মতত্ত্ব। এই ধর্মতত্ত্ব এশীয় মহিলাদের অবস্থার এবং অভিজ্ঞতার সাথে প্রাসঙ্গিক।
এশীয় নারীবাদী ধর্মতত্ত্বের প্রথম স্বীকৃতিসম্পন্ন যৌথ প্রচেষ্টাটি ১৯৭০-র দশকের শেষের দিকে চিহ্নিত করা যেতে পারে। এই প্রচেষ্টায় ধর্মীয় নেটওয়ার্ক এবং কেন্দ্রগুলোর গঠন হয়েছিল, যার লক্ষ্য ছিল উভয় ধর্ম ও সমাজের লিঙ্গভিত্তিক মাত্রাটি অধ্যয়ন করা।
এশীয় ধর্মতত্ত্বীয়ভাবে প্রশিক্ষিত মহিলাদের সম্মেলন (Conference of Theologically Trained Women of Asia) ১৯৮১ সালের জানুয়ারিতে প্রতিষ্ঠিত হয়েছিল। এরপর দ্য উইমেন্স কমিশন অফ দি ইকুমেনিক অ্যাসোসিয়েশন অফ থার্ড ওয়ার্ল্ড থিওলজিয়ান্স (বাংলা: তৃতীয় বিশ্বের ধর্মতত্ত্ববিৎদের জগদ্ব্যাপী সমিতির নারী কমিশন) ১৯৮৩ সালে প্রতিষ্ঠিত হয়েছিল। প্রথম এশীয় নারীর তাত্ত্বিক জার্নাল "ইন গডস ইমেজ" প্রতিষ্ঠিত হয়েছিল ১৯৮২ সালে এবং এটি সংস্কৃতি ও ধর্মতত্ত্বের জন্য এশীয় মহিলা উৎপত্তিস্থল গঠনে সহায়তা করেছিল ১৯৮৮ সালে।
এই সংগঠনগুলো, নেটওয়ার্কগুলো এবং কেন্দ্রগুলো এশীয় মহিলা ধর্মতত্ত্ববিদদের সমাজ, গির্জার ও ধর্মতত্ত্বে পিতৃতন্ত্রের সাথে আচরণ করার কৌশলগুলো নিয়ে আলোচনা করার অনুমতি দিত, যা তারা পশ্চিমের উপর অসহায়কভাবে নির্ভরশীল হিসেবে দেখতো।
যদিও ১৯৬০-এর দশকে এশীয় ধর্মশাস্ত্র লেখা হয়েছিল, তবুও এই ওয়াটারবাফালো ধর্মতত্ত্বটি বেশিরভাগ পুরুষ দ্বারা রচিত ছিল, যারা তাদের ধর্মতত্ত্বের জন্য উৎস হিসেবে ঐতিহ্যগত এশীয় সংস্কৃতি এবং অনুশীলনগুলোর উপর ভিত্তি করেছিল। যদিও, এভাবে তারা নারীর অভিজ্ঞতা উপেক্ষা করে। তারা সঠিকভাবে এশীয় ঐতিহ্যের পুরুষতান্ত্রিক উপাদানগুলো মূল্যায়ন না করেই, এশীয় ঐতিহ্য রোমান্টিক করে তোলে। চীনা ধর্মতত্ত্ববিদ কোক পুই-ল্যান লিখেছেন "ঔপনিবেশিক উত্তরাধিকারকে চ্যালেঞ্জ করে, এই ধর্মতত্ত্ববিদগণ কখনও কখনও এশীয় সাংস্কৃতিক ঐতিহ্যের অভিজাতবাদী এবং যৌনবাদী উপাদানগুলো যথেষ্ট মনোযোগ না দিয়েই, এশীয় সাংস্কৃতিক ঐতিহ্যকে গ্রহণ করার জন্য খুব আগ্রহী হয়ে পড়েছিলেন।"
পশ্চিমা নারীবাদী ধর্মতত্ত্বের মধ্যেও সমস্যা পাওয়া গিয়েছিল, যা হল:
১৯৭০-১৯৮০-এর দশকে, এশীয় নারীবাদী ধর্মতত্ত্ববিদরা এশীয় নারীর সাধারণতার উপর চাপ সৃষ্টি করার প্রয়োজনীয়তা দেখেছিলেন। এশীয় নারীদের প্রথম এবং সর্বাগ্রে তাদের ভাগ করা একক পরিচয়কে আলিঙ্গন করার আহ্বান ছিল। নিপীড়ন, ঔপনিবেশিকতা এবং নব ঔপনিবেশিকতার অভিজ্ঞতার উপর গুরুত্ব দেওয়া হয়েছিল। এই পর্যায়ে ধর্মতত্ত্ব বিশ্লেষণাত্মকের চেয়ে বেশি প্রতিফলিত এবং বর্ণনামূলক ছিল।
১৯৯০-এর দশকে, এটি অভিজ্ঞতার সাধারণকরণের ফলে বিপদের সম্ভাবনার কথা উত্থাপিত করে।
তৃতীয় এবং বর্তমান পর্যায়ে বিভিন্ন তত্ত্ব এবং বিষয়গুলো জড়িত থাকার একটি বিশাল পরিসর দেখা যায়। এখন দ্বিতীয় এবং তৃতীয় প্রজন্মের অভিবাসী এশীয় মহিলা যেমন ভনহি এনে জোহ এবং গ্রেস জি-সুন কিম সংকর সনাক্তকরণ ধারণার উপর আরো কাজ করছেন। পশ্চিমা বিশ্বে এশীয় নারীদের উপর নিপীড়ন ও অত্যাচারের উপরেও এখন কাজ হচ্ছে।
একটি নতুন ধর্মতত্ত্ব পাওয়ার জন্য, এশীয় নারীবাদী ধর্মতত্ত্ববিদরা ঐতিহ্যগত অনুশীলন, পৌরাণিক কাহিনী এবং নকশার উপর মনোযোগ দিয়েছেন, যদিও তারা সমস্যাযুক্ত উপাদানগুলো নিয়ে সচেতন।
এগুলোর একটি উদাহরণ কোরীয় ধর্মবিজ্ঞানী চুং হিউয়ান কিউং, যিনি হান-পু-দির কথা বলেছেন, এশীয় মহিলাদের নিরাময় খুঁজে পাওয়ার উপায় হিসেবে।
এশীয় নারীবাদী ধর্মবিশ্বাসীরা বাইবেলের ঐতিহ্যগত পাঠ্যক্রমকে চ্যালেঞ্জ করে, যা নারীদের উপেক্ষা বা তাদের অবদান কমিয়ে দেয়।
জাহাজমারা ইউনিয়ন

জাহাজমারা বাংলাদেশের নোয়াখালী জেলার অন্তর্গত হাতিয়া উপজেলার একটি ইউনিয়ন।
জাহাজমারা ইউনিয়নের আয়তন ২১৩.২৩ বর্গ কিলোমিটার। 
২০১১ সালের আদমশুমারি অনুযায়ী জাহাজমারা ইউনিয়নের জনসংখ্যা ৫৬,০০১ জন। 
হাতিয়া উপজেলার মূল দ্বীপের সর্ব-দক্ষিণে জাহাজমারা ইউনিয়নের অবস্থান। এ ইউনিয়নের উত্তরে বুড়িরচর ইউনিয়ন ও সোনাদিয়া ইউনিয়ন, পশ্চিমে হাতিয়া চ্যানেল ও ভোলা জেলার মনপুরা উপজেলার সাকুচিয়া উত্তর ইউনিয়ন, দক্ষিণে হাতিয়া চ্যানেল ও নিঝুমদ্বীপ ইউনিয়ন এবং পূর্বে বঙ্গোপসাগর অবস্থিত।
জাহাজমারা ইউনিয়ন হাতিয়া উপজেলার আওতাধীন ১০নং ইউনিয়ন পরিষদ। এ ইউনিয়নের প্রশাসনিক কার্যক্রম হাতিয়া থানার আওতাধীন, তবে জাহাজমারা পুলিশ তদন্ত কেন্দ্র (থানা) এর মাধ্যমে এ ইউনিয়নের প্রশাসনিক কার্যক্রম চলে। এটি জাতীয় সংসদের ২৭৩নং নির্বাচনী এলাকা নোয়াখালী-৬ এর অংশ। এ ইউনিয়নের গ্রামগুলো হল:
জাহাজমারা ইউনিয়নটি পূর্বে বুড়িরচর ইউনিয়নের অন্তর্গত ছিল। ১৯৫৮ সালে ইউনিয়নটি বুড়িরচর হতে আলাদা হয়ে স্বতন্ত্র ইউনিয়ন হিসেবে প্রতিষ্ঠিত হয়। তখন মোহাম্মদ আছাদুল হক মিয়া বুড়িরচর ইউনিয়নের চেয়ারম্যান ছিলেন। তিনি ১৯৫৮ সাল হতে ১৯৭৩ সাল পর্যন্ত একাধারে জাহাজমারা ইউনিয়নের কাউন্সিলর প্রেসিডেন্ট, মৌলিক গণতন্ত্রের সময় ইউনিয়ন কাউন্সিলর চেয়ারম্যান এবং স্বাধীনতাকালীন রিলিফ কমিটির চেয়ারম্যান সহ মোট ১৫ বছর ক্ষমতায় ছিলেন। সেই হিসেবে তিনি জাহাজমারা ইউনিয়নের প্রতিষ্ঠাতা।
জাহাজমারা ইউনিয়নের দক্ষিণ পূর্বে এবং পশ্চিমের মেঘনা নদী অত্যন্ত খরস্রোতা ও ডুবোচরের কারণে এখানে প্রায়ই জাহাজ ডুবির ঘটনা ঘটতো। ফলে এখানে প্রচুর জাহাজ মারা পড়তো, যার ফলে নামকরণ করা হয় জাহাজমারা। ১৭৮০ সালে জেমস রেনেল ম্যাকপার্শ্বনকে ডুবচর হিসেবে উল্লেখ করেন সে হিসাবে ইউনিয়নটির বয়স আনুমানিক ৫০০-৬০০ বছর হবে এবং জনবসতি গড়ে উঠে ২২০-২৩০ বছর আগে।
২০১১ সালের আদমশুমারি অনুযায়ী জাহাজমারা ইউনিয়নের স্বাক্ষরতার হার ৩৪.৩%। এ ইউনিয়নে ১টি কলেজ, ৫টি মাধ্যমিক বিদ্যালয়, ৩টি মাদরাসা এবং ২৯টি প্রাথমিক বিদ্যালয় রয়েছে।
কলেজ
মাধ্যমিক বিদ্যালয়
মাদ্রাসা
প্রাথমিক বিদ্যালয়
জাহাজমারা ইউনিয়নে নৌপথে জাহাজ, সী ট্রাক ও ট্রলারের মাধ্যমে যোগাযোগ করা যায়। স্থল পথে মটর সাইকেল, গাড়ি, রিক্সা, সাইকেল ও ট্যাক্সি দিয়ে যোগাযোগ করা হয়।
জাহাজমারা ইউনিয়নের পাশ দিয়ে মেঘনা নদী বয়ে চলেছে। এছাড়া বঙ্গোপসাগরের হাতিয়া চ্যানেল এ ইউনিয়নের পাশ দিয়ে বহমান এবং ইউনিয়নের অভ্যন্তরে অসংখ্য খাল রয়েছে।
হাট-বাজারের তালিকা
বর্তমান পরিষদ
সনি পল

সোনি পল হল একটি হিন্দি ভাষার সাধারণ বিনোদনমূলক চ্যানেল। সনি পিকচারস নেটওয়ার্ক দ্বারা এই চ্যানেলটি পরিচালিত হয়। ২০১৪ খ্রিস্টাদ্বে এই চ্যানেল অনুষ্ঠান সম্প্রচার শুরু করে।
১ সেপ্টেম্ব ২০১৪ সালে চ্যানেলটি প্রতিষ্ঠিত হয়। চ্যানেলটি প্রথম দিকে আসল অনুষ্ঠান তৈরি করলেও পরের দিকে সোনি নেটওয়ার্ক এর অন্যান্য চ্যানেল বিশেষ করে সনি সব চ্যানেল এর অনুষ্ঠান সম্প্রচার শুরু করে। বলিউড অভিনেত্রী জুহি চাওলা ছিলেন এই চ্যানেলের ব্রান্ড অ্যামবাসডর। চ্যানেলটি মূলত মহিলা কেন্দ্রিক চ্যানেল।
চ্যানেল টির মূল লক্ষ্য ছিল দর্শক দের চ্যানেল মুখে করা। স্টার প্লাস, জি টিভি প্রভৃতি চ্যানেল এর সাথে চ্যানেলটি প্রতিদন্দিতা করে। এই কারণে, চ্যানেলটি ১৩ ফেব্রুয়ারি ২০১৫ সালে তার ব্যবসায়িক কার্যক্রম বন্ধ করে দেয়।
পিটার অ্যালান

পিটার জন অ্যালান (; জন্ম: ৩১ ডিসেম্বর, ১৯৩৫) কুইন্সল্যান্ডের ব্রিসবেনে জন্মগ্রহণকারী প্রথিতযশা ও সাবেক অস্ট্রেলীয় আন্তর্জাতিক ক্রিকেটার। অস্ট্রেলিয়া ক্রিকেট দলের অন্যতম সদস্য ছিলেন তিনি। ১৯৬৫ সালে অস্ট্রেলিয়ার পক্ষে সংক্ষিপ্ত সময়ের জন্যে আন্তর্জাতিক ক্রিকেটে অংশগ্রহণ করেছিলেন। ঘরোয়া প্রথম-শ্রেণীর অস্ট্রেলীয় ক্রিকেটে কুইন্সল্যান্ড দলের প্রতিনিধিত্ব করেছেন পিটার অ্যালান। দলে তিনি মূলতঃ ডানহাতি ফাস্ট-মিডিয়াম বোলিংয়ে অংশ নিতেন।
১৯৫৯-৬০ মৌসুমে কুইন্সল্যান্ডের পক্ষে অভিষেক ঘটে তার। তবে, রাজ্য দলটিতে প্রতিষ্ঠা লাভের জন্যে ১৯৬৩-৬৪ মৌসুম পর্যন্ত অপেক্ষার প্রহর গুণতে হয়েছে তাকে। শেফিল্ড শিল্ডের খেলায় চমৎকার ক্রীড়াশৈলী প্রদর্শনের স্বীকৃতিস্বরূপ ১৯৬৪-৬৫ মৌসুমে ওয়েস্ট ইন্ডিজ সফরের জন্যে অস্ট্রেলিয়া দলে অন্তর্ভুক্ত করা হয় পিটার অ্যালানকে। তবে ঐ সফরে কোন টেস্টে অংশগ্রহণের সুযোগ পাননি তিনি। ১৯৬৮-৬৯ মৌসুমে কুইন্সল্যান্ডের পক্ষে সফলতম মৌসুম অতিবাহিত করেন। বোলিং উদ্বোধনে নেমে ১৬.৩৬ গড়ে ৪৬ উইকেট নিয়ে জাতীয় গড়ে শীর্ষস্থান ছিলেন।
১৪ জুলাই, ২০০০ তারিখে ক্রিকেট খেলায় অসামান্য অবদানের প্রেক্ষিতে অস্ট্রেলিয়ান স্পোর্টস মেডেল পুরস্কারে ভূষিত হন পিটার অ্যালান।
১৯৬৫-৬৬ মৌসুমে সফরকারী ইংল্যান্ড দলের বিপক্ষে অ্যাশেজ সিরিজে অংশগ্রহণ করেছেন। ব্রিসবেনে সিরিজের প্রথম টেস্টে বোলিং উদ্বোধনে নেমেছিলেন তিনি। তবে, অ্যালান কনলিকে প্রাধান্য দেয়ায় দ্বিতীয় টেস্টে অংশ নিতে পারেননি। জানুয়ারি, ১৯৬৬ সালে কুইন্সল্যান্ডের সদস্যরূপে ভিক্টোরিয়ার বিপক্ষে প্রথম ইনিংসে ১০/৬১ বোলিং পরিসংখ্যান গড়েন। এ বোলিং পরিসংখ্যানটি অস্ট্রেলিয়ার ক্রিকেটের ইতিহাসে তৃতীয় সেরারূপে বিবেচিত হয়ে আসছে। এরফলে চতুর্থ টেস্টে পুনরায় তাকে দলে ফিরিয়ে আনা হয়। তবে, টেস্ট শুরুর পূর্বে আহত হলে গার্থ ম্যাকেঞ্জিকে তার স্থলাভিষিক্ত করা হয় ও ম্যাকেঞ্জি ৬/৪৮ লাভ করে অস্ট্রেলিয়াকে ইনিংস ব্যবধানে জয় এনে দেন।
তিনসুকিয়া গণহত্যা

২০১৮ সালের ১ নভেম্বর সন্দেহভাজন ইউনাইটেড লিবারেশন ফ্রন্ট অব আসাম (স্বাধীন) বা উলফা (স্বাধীন) জঙ্গিরা আসামের তিনসুকিয়া জেলার খেরবাড়ি গ্রামের কাছে ব্রহ্মপুত্র নদীর তীরে পাঁচ জন বাঙালি হিন্দুকে হত্যা করে। আসামের মুখ্যমন্ত্রী সর্বানন্দ সোনোওয়াল এই গণহত্যার নিন্দা করেন। পশ্চিমবঙ্গের মুখ্যমন্ত্রী মমতা বন্দ্যোপাধ্যায়ও এই গণহত্যার তীব্র নিন্দা করে এই হত্যাকাণ্ডের জন্য এনআরসি কর্মসূচিকে দায়ী করেন।
১৩ অক্টোবর উলফা (ইন্ডিপেনডেন্ট) গুয়াহাটিতে একটি নাতিতীব্র বোমা বিস্ফোরণ ঘটিয়ে এনআরসি কর্মসূচিতে নাম না ওঠা বাঙালি হিন্দু শরণার্থীদের নাগরিক তালিকা থেকে বাদ দেওয়ায় প্রতিবাদী বাঙালি হিন্দু সংগঠনগুলির হুমকি দেয়। উলফা দাবি করে বাঙালি হিন্দু সংগঠনগুলি আসামের স্থানীয় অধিবাসীদের স্বার্থবিরোধী কাজ করছে এবং আসামের বিরুদ্ধে ষড়যন্ত্র করছে।
২০১৮ সালের ১ নভেম্বর সন্ধ্যাবেলা খেরবাড়ি গ্রামে ছয়-সাতজন বাঙালি হিন্দু যুবক একটি দোকানে বিশ্রাম করছিলেন এবং লুডো খেলছিলেন। সন্ধ্যে সাড়ে আটটা নাগাদ পাঁচ-ছয় জন অপরিচিত বন্দুকবাজ সেখানে উপস্থিত হয় এবং সেই যুবকদের ঘিরে ধরে। তাদের নিয়ে যাওয়া হয় ধোলা-সাদিয়া সেতুর থেকে প্রায় ছয় কিলোমিটার দূরে ব্রহ্মপুত্র নদীর তীরে। বন্দুকবাজেরা সেই যুবকদের একটি সারে বসতে বাধ্য করে। ৮টা ৫৫ মিনিট নাগাদ সেই বন্দুকবাজেরা পয়েন্ট ব্ল্যাঙ্ক রেঞ্জ থেকে সেই যুবকদের উপর গুলি বর্ষণ করে। সাতজনের মধ্যে দু'জন সেখানেই মৃত্যুবরণ করেন। অপর দু'জন সংকটজনকভাবে আহত হন। তাদের হাসপাতালে নিয়ে যাওয়া হয়।
তিনসুকিয়া গণহত্যা কাণ্ডে মৃতদের মধ্যে অনন্ত বিশ্বাস (১৮), অবিনাশ বিশ্বাস (২৩) ও শ্যামলাল বিশ্বাস (৬০) একই পরিবারের সদস্য। অপর দু'জনের নাম সুবল দাস (৬০) ও ধনঞ্জয় নমশূদ্র (২৩)। আহত ব্যক্তির নাম সহদেব নমশূদ্র।
আসামের মুখ্যমন্ত্রী সর্বানন্দ সোনোওয়াল এই গণহত্যার নিন্দা করেন। শিলচরের সাংসদ সুস্মিতা দেবও এই গণহত্যার নিন্দা করেন। পশ্চিমবঙ্গের মুখ্যমন্ত্রী মমতা বন্দ্যোপাধ্যায় এই হত্যাকাণ্ডের তীব্র নিন্দা করে এর জন্য এনআরসি প্রক্রিয়াকে দায়ী করেন।
সর্বভারতীয় তৃণমূল কংগ্রেস এই গণহত্যার প্রতিবাদে ২ অক্টোবর দুপুর ১টায় কলকাতায় একটি প্রতিবাদ মিছিলের আয়োজন করে। লোকসভা সাংসদ অভিষেক বন্দ্যোপাধ্যায় এই মিছিলের নেতৃত্ব দেন। যাদবপুর অঞ্চলের ৮বি বাস স্ট্যান্ড থেকে শুরু হয়ে মিছিল শেষ হয় হাজরা মোড়ে। সেখানে আয়োজিত জনসভাতেও অভিষেক বন্দ্যোপাধ্যায় "বিজেপি-শাসিত রাজ্যগুলিতে নিরাপরাধ বাঙালিদের নৃশংস হত্যাকাণ্ডের নিন্দা" করেন। তৃণমূল কংগ্রেস উত্তর ও দক্ষিণবঙ্গের বিভিন্ন অঞ্চলে প্রতিবাদ মিছিলের ঘোষণা করে। অন্যদিকে অল আসাম বেঙ্গলি ইউথ স্টুডেন্টস ফেডারেশন ১২ ঘণ্টার তিনসুকিয়া বনধের ডাক দেয়।
বুসান আন্তর্জাতিক চলচ্চিত্র উৎসব

বুসান আন্তর্জাতিক চলচ্চিত্র উৎসব (Busan International Film Festival (BIFF) পূর্বে পুসান আন্তর্জাতিক চলচ্চিত্র উৎসব (Pusan International Film Festival, PIFF) নামে পরিচিত ছিল। প্রতি বছর দক্ষিণ কোরিয়ার বুসান শহরের হেউন্দে বীচ সংলগ্ন এলাকায় এই চলচ্চিত্র উৎসব অনুষ্ঠিত হয়। ১৯৯৬ সালের ১৩ থেকে ২১ নভেম্বর প্রথম অনুষ্ঠিত এই চলচ্চিত্র উৎসব কোরিয়ার প্রথম আন্তর্জাতিক চলচ্চিত্র উৎসব।  বর্তমানে এই চলচ্চিত্র উৎসব এশিয়ার সবচেয়ে মর্যাদাপূর্ণ চলচ্চিত্র উৎসব হিসেবে বিবেচিত হয়।
প্রতি বছর উৎসবে প্রদর্শিত চলচ্চিত্রগুলোকে বিভিন্ন বিভাগে একাধিক পদক দেয়া হয়।
এশীয় পরিচালকদের মধ্যে তাদের প্রথম অথবা দ্বিতীয় চলচ্চিত্রের মধ্যে সেরা দুই চলচ্চিত্র নির্মাতাকে দেয়া নিউ কারেন্টস অ্যাওয়ার্ড। দুইটি চলচ্চিত্র এই ক্যাটাগরিতে ৩০ হাজার মার্কিন ডলার পান।
প্রতিযোগিতায় অংশগ্রহণকারী উৎসবে প্রদর্শিত সেরা চলচ্চিত্রের জন্য ২০০৯ সাল থেকে ৩০ হাজার মার্কিন ডলার দেওয়া হয়। 
কোরীয় ও এশীয় নির্মাতা নির্মিত সেরা স্বল্পদৈর্ঘ্যের চলচ্চিত্রের জন্য প্রায় ১৭ হাজার মার্কিন ডলার সমমূল্যের পদক দেয়া হয়।
কোরিয়া ও এশিয়ার সেরা প্রামান্যচিত্র নির্মাতাকে প্রায় সাড়ে আট হাজার মার্কিন ডলার সমমূল্যের পদক দেয়া হয়। 
২০১৪ সাল থেকে বুসান আন্তর্জাতিক চলচ্চিত্র উৎসবে সেরা অভিনেতা ও অভিনেত্রী পদক দেওয়া হয়। 
বুসান শহরে বিশ্ববিদ্যালয় শিক্ষার্থীরা এই পদকের জন্য চলচ্চিত্র নির্বাচন করে। শহরটি ৭টি বিশ্ববিদ্যালয়ের চলচ্চিত্র বিষয়ক অনুষদের ৭১ জন শিক্ষার্থী এই পদকের জুরি বোর্ড হিসেবে দায়িত্ব পালন করেন। 
২০১৭ সালে মে মাসে বুসান চলচ্চিত্র উৎসবের ফাউন্ডিং সদস্য ও চলচ্চিত্র পরিচালক কিম জিসক মৃত্যুবরণ করেন। কিম জিসকের তরুণ প্রতিশ্রুতিশীল চলচ্চিত্র নির্মাতাদের খুঁজে বের করা এবং এশীয় চলচ্চিত্রের উন্নয়নে বিভিন্ন ধরনের সহায়তা প্রদানের মত কর্মকে স্মরণীয় করে রাখতে সেই বছর থেকে কিম জিসক পদকের পত্তন করা হয়। 
২০০৯ সালে মোস্তফা সরওয়ার ফারুকীর "থার্ড পারসন সিঙ্গুলার নাম্বার" বুসান আন্তর্জাতিক চলচ্চিত্র উৎসবে মুক্তি পায়। ২০১৩ সালে ফারুকী তার "টেলিভিশন" চলচ্চিত্রের জন্য APSA গ্রান্ড জুরি পদক লাভ করেন। আরেক বাংলাদেশি চলচ্চিত্র নির্মাতা, আবু শাহেদ ইমন তার প্রথম চলচ্চিত্র "জালালের গল্প"-এর জন্য ২০১৪ সালে এই উৎসব থেকে আর্থিক সহায়তা পান। "জালালের গল্প" ৮৮তম একাডেমি পদকের বিদেশী ভাষার চলচ্চিত্র বিভাগে বাংলাদেশ থেকে মনোনীত হয়। ২০১৮ সালের বাংলাদেশের ১১ জন তরুণ নির্মাতার নির্মিত "ইতি, তোমারই ঢাকা" চলচ্চিত্রটি প্রদর্শনের জন্য নির্বাচিত হয়। ২০২৩ সালে বিপ্লব সরকারে পরিচালিত "আগুন্তুক" ও ইকবাল হোসাইন চৌধুরী পরিচালিত "বলি" এই ফ্যাস্টিভ্যালে প্রদর্শিত হয় এবং বলি "নিউ কারেন্টস" সেকশনে পুরস্কৃত হয়। একি বছর ফ্যাস্টিভালের আরেকটি নির্মিতব্য চলচ্চিত্র সেকশন "এশিয়ান প্রোজেক্ট মার্কেটে" রবিউল আলম রবির "সুরাইয়া" চলচ্চিত্রটি নির্বাচিত হয়।সে সময় উৎসব প্রাঙ্গণে "বাংলাদেশ নাইটস" নামে একটি অনুষ্ঠানের আয়োজনও করে ওটিটি প্লাটফর্ম চরকি।
আতাতুর্ক বিমানবন্দর

ইস্তাম্বুল আতাতুর্ক বিমানবন্দর () ইস্তাম্বুল শহরের প্রধান আন্তর্জাতিক বিমানবন্দর এবং এটি যাত্রী সংখ্যা, গন্তব্যস্থল পরিসেবা ও বিমান ওঠানামার দিক থেকে তুরস্কের সবচেয়ে ব্যস্ততম ও বড় বিমানবন্দর। এটি ১৯১২ সালে ইস্তাম্বুল শহরের কেন্দ্র থেকে ২৪ কিলোমিটার (১৫ মাইল) পশ্চিমে, শহরের ইউরোপীয় অংশের ইয়েসিলকয়ে প্রথম মিলিটারি বিমানাঙ্গন হিসেবে চালু করা হয়েছিল। টার্কিশ এয়ারলাইনসের জন্য এ বিমানবন্দরটি নাভি হিসেবে কাজ করে। এই শহরে অন্য আরেকটি ছোট বিমানবন্দর রয়েছে হলো সাবিহা গোকেন আন্তর্জাতিক বিমানবন্দর। ফেব্রুয়ারি ২০১৭ সালের হিসাবে, বিমানবন্দরটি আঙ্কারা ইস্তাম্বুল রুটে ২৭৩টি অবিরাম উড়ান পরিচালনা করেছে। জার্মানির ফ্রাংকফুর্ট বিমানবন্দরের পর এটি পৃথিবীর দ্বিতীয় বৃহত্তম অবিরাম উড়ান পরিচালনাকারী বিমানবন্দর।
এ বিমানবন্দরটি মূলত য়েসিলকো বিমানবন্দর হিসেবে তৈরি করা হয়েছিল। ১৯৮০-এর দশকে তুরস্ক প্রজাতন্ত্রের প্রতিষ্ঠাতা ও প্রথম রাষ্ট্রপতি মোস্তফা কামাল আতাতুর্কের সম্মানে ইস্তাম্বুল আতাতুর্ক আন্তর্জাতিক বিমানবন্দর নামে পুনঃনামকরণ করা হয়। এটি ২০১৫ সালে ৬ লক্ষ যাত্রীকে পরিসেবা প্রদান করেছে, যা তাকে সর্বমোট যাত্রী ট্রাফিকে বিশ্বের ১১তম ব্যস্ততম বিমানবন্দর এবং আন্তর্জাতিক যাত্রী ট্রাফিকে বিশ্বের ১০ম ব্যস্ততম বিমানবন্দরে পরিণত করেছে। ২০১৭ সালের হিসাব অনুযায়ী, এটি লন্ডন হ্যাথ্র, প্যারিস, ফ্রাংকফুর্ট ও আমস্টারডাম বিমানবন্দরের পরে ইউরোপের ৫ম ব্যস্ততম বিমানবন্দর, যদিও তৃতীয় স্থানে ছিল কিন্ত নিরাপত্তার কারণে পঞ্চম স্থানে পিছিয়ে যায়।
ইস্তাম্বুল আতাতুর্ক বিমানবন্দরে দুটি টার্মিনাল রয়েছে, টার্মিনাল দুটি একটির সাথে আরেকটি সমন্বয় করা।
বিমানবন্দরের দুটি টার্মিনালের মধ্যে অভ্যন্তরীণ টার্মিনাল হল পুরনো ও ছোট টার্মিনাল, যাতে শুধুমাত্র তুরস্কের অভ্যন্তরীণ বিমান নিয়ন্ত্রণ করা হয়ে থাকে। আন্তর্জাতিক টার্মিনাল চালু করার পূর্বে এটিই ছিল এ বিমানবন্দরের আন্তর্জাতিক টার্মিনাল।
আন্তর্জাতিক টার্মিনালটির ২০০০ সালে অভিষেক হয় এবং সকল আন্তর্জাতিক বিমান এ টার্মিনাল ব্যবহার করে। এতে আটটি চেক ইন আইলেসসহ একটি বিশাল হলঘর এবং দোকান ও রেস্তোরাঁ নিয়ে বিস্তৃত বায়ুচলাচল সুবিধা রয়েছে।
প্রধান এলাকা থেকে উত্তর-পশ্চিম দিকে সাধারণ বিমানচালনার জন্য আরও একটি সহযোগী টার্মিনাল রয়েছে।
ইস্তাম্বুল আতাতুর্ক বিমানবন্দর শহরের সাথে বিভিন্নভাবে সংযুক্ত রয়েছে।
পাতালরেল পরিষেবা: আতাতুর্ক বিমানবন্দর মেট্রোস্টেশন থেকে শহরের এনিকেপি পর্যন্ত ইস্তাম্বুল মেট্রো লাইন এম১-এ পর্যন্ত সংযুক্ত। এ লাইনটি শহরের ইউরোপীয় অংশের একটি গুরুত্বপূর্ণ অংশ, যার সাথে ইন্টারসিটি বাস টার্মিনালও যুক্ত।
সামরিকবাহিনীতে অবস্থানকালীন নিহত ক্রিকেটারদের তালিকা

অত্র নিবন্ধটি সামরিকবাহিনীতে কর্মরত অবস্থায় নিহত ক্রিকেটারদের তালিকা সম্পর্কীয়। এ তালিকায় অন্তর্ভুক্ত ক্রিকেটারদেরকে যুদ্ধ এবং টেস্ট ক্রিকেট ও প্রথম-শ্রেণীর ক্রিকেট অনুযায়ী বিভক্ত করা হয়েছে।
নেপলীয় যুদ্ধ, প্রথম বোর যুদ্ধ, মাদিষ্ট যুদ্ধ, দ্বিতীয় বোর যুদ্ধ, প্রথম বিশ্বযুদ্ধ, ইস্টার রাইজিং, আয়ারল্যান্ডের স্বাধীনতার যুদ্ধ, দ্বিতীয় বিশ্বযুদ্ধ ও দক্ষিণ আফ্রিকান সীমান্ত যুদ্ধকে ধারাবাহিকভাবে সাজানো হয়েছে।
পাশাই ভাষা

পাশাই উত্তরপূর্ব আফগানিস্তানের কপিসা, লাঘমান, নুরিস্তান, কুনার, এবং নঙ্গারহার প্রদেশগুলির বিভিন্ন অংশে বাসবাসকারী পাশাই জাতির দ্বারা ব্যবহৃত একটি ভাষা। এটি ইন্দো-আর্য ভাষাগোষ্ঠির দার্দীয় ভাষাসমূহের অন্তর্গত একটি ভাষা। এই ভাষার বেশিরভাগ বক্তাই দ্বিভাষিক এবং এই ভাষার সাথে পশতু ভাষাও ব্যবহার করে থাকেন। এই ভাষাভাষিদের মধ্যে স্বাক্ষরতার হার ২৫%।
উনবিংশ শতাব্দীর ভাষাবিজ্ঞানি জর্জ আব্রাহাম গ্রিয়ার্সনের মতে "পাশাই" শব্দটি "পৈশাচী" শব্দের অপভ্রংশ। তবে হেনরি ওয়াল্টার বেলিউয়ের মতে শব্দটি "পাদশাহী" শব্দের গুণবাচক বহুবচনীয় রূপ।
এই ভাষার চারটি উপভাষা আছে যার মধ্যে আভিধানিক মিল হলো ৩০%:
উত্তরপূর্ব: আরেট, চালাস বা চিলাস, কান্ডাক, কোরাঙ্গাল, কুর্দার উপভাষা
উত্তরপশ্চিম: আলাসাই, বোলাঘাইন, গুলবাহার, কোহনাদেহ, লৌরোবান, নাজিল, নাঙ্গারাচ, পাচাগান, পান্ডাউ, পারাজঘান, পাশাগার, সাঞ্জান, শামাকোট, শুতুল, উজবিন, বাডাউ উপভাষা
দক্ষিণপূর্ব: দামেঞ্চ, লাঘমানি, সুম, এবংগ উচ্চ এবং নিম্ন দরাই নূর উপভাষা
দক্ষিণপশ্চিম: ইশপি, ইসকেন, তাগাউ উপভাষা
২০০৩-এর আগে অবধি এই ভাষার কোন লিখিত রূপ ছিল না। তবে ২০০৩ সালে এই ভাষাকে লেখার জন্য আরবি লিপি ভিত্তিক একটি বর্ণমালা তৈরি করা হয়:
নিচে কিছু পাশাই শব্দের উদাহরণ দেওয়া হলো:
ফোর্বস সবচেয়ে মূল্যবান ফুটবল ক্লাবের তালিকা

এটি ফোর্বস পত্রিকা দ্বারা প্রকাশিত বিশ্বের সবচেয়ে মূল্যবান ফুটবল ক্লাবের একটি তালিকা, যেটি মার্কিন ডলারে ক্লাবগুলোর মূল্য অনুসারে সাজানো।
This is the list released in March 2007.
গিলগিত জেলা

গিলগিত জেলা (উর্দু: ضلع گلگت) উত্তর পাকিস্তানের গিলগিত-বালতিস্তান অঞ্চলে অবস্থিত। এটি ১৯৭০ সালে গিলগিট-বাল্টিস্থানকে "উত্তর অঞ্চল" হিসেবে পরিচালনা করার সময় গঠিত হয়েছিল। জেলাটি উত্তরে ওয়াখান করিডোর (আফগানিস্তান) দ্বারা আবদ্ধ; এই জেলার উত্তর-পূর্ব এবং পূর্ব দিকে শিনচিয়াং প্রদেশ (গণচীন); দক্ষিণে স্কার্দু, অস্টোর এবং ডায়রার; এবং পশ্চিমে ঘাইজার জেলা অবস্থিত। গিলগিত শহরটি গিলগিট জেলার রাজধানী। ১৯৯৮ সালের আদমশুমারি অনুসারে গিলগিত জেলাটির জনসংখ্যার ২৪,৩২৪ জন।
জেলাটিতে গিলগিত (রাজধানী শহর), বাগরট ভ্যালি, জুগলট, দানিওর, নলটার পীক এবং নোমাল উপত্যকা রয়েছে। জেলার সর্বোচ্চ শিখর ডিতাঘিল সর ৭,৮৮৫ মিটার (২৫,৮৬৯ ফুট), যা পাকিস্তানের সপ্তম সর্বোচ্চ এবং পৃথিবীর ১৯তম সর্বোচ্চ শিখর।
২০০৯ সালে পাকিস্তান পিপলস পার্টি পাকিস্তানের রাষ্ট্রপতির অধ্যাদেশের মাধ্যমে "উত্তর অঞ্চল"-এর নামের পরিবর্তন করে এবং এটি গিলগিট-বাল্টিস্থান নামে পুনঃনামকরণ করে। বর্তমান গভর্নর মীর গজানফার, যিনি প্রকৃত প্রাদেশিক স্থাপনার সাংবিধানিক প্রধান, একজন নির্বাহী প্রধান হাফিজ হাফিজ ও রেহমান এবং মন্ত্রী পরিষদের সহায়তা করেন।
এই জেলা একটি রাজনৈতিক এবং স্থানীয় সরকার ব্যবস্থা দ্বারা শাসিত। স্থানীয় সরকার ব্যবস্থা একজন স্পিকারের নেতৃত্বে একটি আইন পরিষদ (প্রাদেশিক পরিষদ) ভিত্তিতে ভোটের মাধ্যমে ছয়টি জেলায় জনগণের দ্বারা নির্বাচিত হয়। টেকনোক্র্যাট এবং মহিলা সদস্যগণ পরবর্তীতে নির্বাচিত ব্যবস্থার মাধ্যমে নির্বাচিত হয়।
সকল বিভাগের প্রশাসনিক প্রধান, পাকিস্তানের প্রধানমন্ত্রীর পক্ষ থেকে সব বিষয় নিয়ন্ত্রণ করে।
পুলিশের মহাপরিদর্শক, সব ছয় জেলায় ডেপুটি সুপারিনটেনডেন্টসহ পুলিশ বিভাগের প্রধানের দায়িত্ব পালন করেন।
গিলগিট-বাল্টিস্থানে প্রধান বিচার বিভাগীয় কাঠামোতে রয়েছে হাইকোর্ট, যা সরকার কর্তৃক নির্বাচিত তিন বিচারকের সমন্বয়ে গঠিত যা সুপ্রিম আপিল আদালত সমর্থিত।
"আলিফ আইলন পাকিস্তান জেলা শিক্ষা ক্রম ২০১৫" অনুযায়ী, এই জেলা গিলগিত শিক্ষায় ১৪৮টি জেলার মধ্যে ৩৫তম হিসেবে বিবেচিত হয়েছে। শিক্ষার সুবিধা ও অবকাঠামোর ক্ষেত্রে জেলাটি ১৪৮টি জেলার মধ্যে ৬৭তম স্থান পেয়েছে।
গিলগিত নদী অর্থাৎ গিলগিত উপত্যকার শুধুমাত্র একটি অংশ গিলগিত জেলার রাজনৈতিক সীমানার মধ্যে অন্তর্ভুক্ত। পাহাড়ী দেশটির মধ্যস্থতাকারী প্রস্থ রয়েছে যা প্রধানত হিমবাহ এবং বরফের ক্ষেত্র দ্বারা প্রতিনিধিত্ব করে এবং স্টেরাইল উপত্যকায় সংকীর্ণ হয়, যা প্রায় ১০০ মিটার (৩৩০ ফুট) থেকে ১৫০ মিটার (৪৯০ ফুট) প্রশস্ত উত্তর এবং উত্তর-পূর্ব দিকে, যেটি মুজিতাঘ এবং কারাকোরামের বাইরে চীন সীমান্ত থেকে গিলগিত প্রদেশটিকে পৃথক করে।
শাহানা পারভীন

কাজী শাহানা পারভীন একজন বাংলাদেশি শুটার যিনি ১৯৯২ সালের গ্রীষ্মকালীন অলিম্পিকে মহিলাদের ১০ মিটার এয়ার রাইফেল ইভেন্ট, ১৯৯৪ এশিয়ান গেমস এবং ১৯৯৮ কমনওয়েলথ গেমসে অংশ নেন।
বার্সেলোনায় অনুষ্ঠিত ১৯৯২ গ্রীষ্মকালীন অলিম্পিকের সময়ে পারভীন মহিলা ১০ মিটার এয়ার রাইফেল ইভেন্টে প্রতিনিধিত্ব করেন কিন্তু চূড়ান্ত রাউন্ডে যোগ্যতা অর্জনে ব্যর্থ হন। কোয়ালিফাইং রাউন্ডে তিনি ৩৭৯ পয়েন্ট অর্জন করেন এবং ৪৩ তম স্থান লাভ করেন। দুই বছর পর, পারভীন হিরোশিমা এশিয়ান গেমসে প্রতিদ্বন্দ্বিতা করেন। তিনি ১০ মিটার এয়ার রাইফেল এবং ৫০ মিটার রাইফেলে ৩ টি পজিশন এবং ৫০ মিটার রাইফেলে প্রেন ইভেন্টে অংশ নেন এবং যথাক্রমে ২৭, ১৪ এবং ২৬ তম অবস্থান গ্রহণ করেন তবে এর মধ্যে কোনটির ফাইনাল খেলার যোগ্যতা অর্জন করেননি। ১৯৯৮ সালে, কমনওয়েলথ গেমসে মহিলাদের ফ্রি রাইফেল প্রোনি জোড়া জন্য সাবরিনা সুলতানার সাথে যুক্ত হন এবং অষ্টম স্থান অর্জন করেন।
২০০৮ সালের ইন্দো-বাংলা গেমসে পারভীন বাংলাদেশী মহিলা দলের ম্যানেজার ছিলেন। ১৯৯৮ সালে বাংলাদেশ জাতীয় ক্রীড়া পুরস্কার পাওয়া ১০ জনের মধ্যে তিনি ছিলেন। ২০১৬ সালে তিনি বাংলাদেশ স্পোর্টস প্রেস অ্যাসোসিয়েশন কর্তৃক সম্মানিত হন।
লিনিয়ার পার্ক

লিনিয়ার পার্ক বাংলাদেশের খুলনা জেলার খুলনা মহানগরীর গল্লামারী এলাকায় ময়ূরনদীর তীরে অবস্থিত একটি বিনোদন পার্ক।
খুলনা সিটি কর্পোরেশন ২০০৯ সালে নগরীর গল্লামারীর ময়ূর নদীর তীরে ১৪ একর জায়গা নিয়ে একটি পার্ক নির্মাণের উদ্যোগ নেয়। প্রকল্পটি অনুমোদনের পর ২০১২ সালে পার্কটি তৈরির কাজ শুরু হয়। প্রকল্পে রয়েছে আরসিসি পিলার ও তারকাঁটার প্রাচীর, প্রবেশদ্বারের বাম পাশে পাঁচটি দোকানঘর, এন্ট্রিপ্লাজা (টিকিট কাউন্টার ও এন্ট্রিগেটসহ), পার্কিং জোন, রেস্টুরেন্ট, অফিস শেড ও সিকিউরিটি শেড, বাঘ ও হরিণের দুইটি রেপ্লিকা, চারতলা অবজারভেশন টাওয়ার, ১০টি আমব্রেলা শেড, দুইটি টয়লেট, প্যাডেস্ট্রিয়ান, ওয়াকওয়ে, দুইটি পিকনিক শেড (কিচেনশেডসহ), ডেকোরেটিভ বাউন্ডারি ওয়াল এবং চিলড্রেন জোনের মধ্যে চারটি সি স, একটি সি স সার, চারটি পেন্ডুলাম, চারটি কাম্বিং পোল, দুইটি মেরি গ্রাউন্ড, জ্যাম্পিং প্যাড, দুইটি স্লিপার, আর্টিফিশিয়াল টানেল।
সাবরিন শাকা মীম

সাবরিন শাকা মীম একজন বাংলাদেশী অভিনেত্রী এবং টেলিভিশন সংবাদ উপস্থাপক। ১৯৯৫ সালে নতুন কুঁড়ি প্রতিযোগিতায় চ্যাম্পিয়ন হয়েছিলেন। তিনি বর্তমানে এটিএন নিউজের একজন সংবাদ উপস্থাপক।
মীম ভিকারুননিসা নূন স্কুল এন্ড কলেজ এবং নর্থ সাউথ বিশ্ববিদ্যালয় থেকে তাঁর শিক্ষা সম্পন্ন করেন। তিনি ১৯৯২ সালে টেলিভিশন নাটকে অভিনয় শুরু করেন।
মীম ৭ ডিসেম্বর ২০১২ তারিখে শাহরিয়ার আহমেদ সাজিবের সাথে বিয়ে বন্ধনে আবদ্ধ হন। তার বাবা ডা কে.এস.এম শামীম এবং মা ডা কাওসার পারভীন লিপি দুজনই পেশায় চিকিৎসক। এবং একমাত্র বোন ডা. শারমীন শাকা টুকটুকি।
নানচিং

নানচিং (), নানকিং নামেও পরিচিত, হচ্ছে গণপ্রজাতন্ত্রী চীনের চিয়াংসু প্রদেশের রাজধানী। জনসংখ্যার ঘনত্বের বিচারে এটা পূর্বাঞ্চলীয় চীনের দ্বিতীয় বৃহত্তম শহর (প্রথম হচ্ছে সাংহাই)। এর প্রশাসনিক আয়তন এবং মোট জনসংখ্যা ৮,২৭০,৫০০ জন . নানচিংয়ের ভেতরের অঞ্চল প্রাচীর দিয়ে ঘেরা, যার আয়তন , এর সাথে আশপাশের শহর ও অঞ্চল নিয়ে নানচিং মেট্রোপলিটন শহর গড়ে উঠেছে যার আয়তন , যার জনসংখ্যা ৩০ মিলিয়নের উপরে। নানচিং শহর ৩য় শতক থেকে শুরু করে ১৯৪৯ সাল পর্যন্ত বিভিন্ন সাম্রাজ্যের রাজধানী ছিল। ইয়াংজি নদীর তীরে অবস্থিত নানচিংকে 'চীনের প্রাচীনতম চার রাজধানী'র অন্যতম রাজধানী হিসেবে স্বীকৃতি দেয়া হয়।
ইতিহাসের বিভিন্ন পর্যায়ে নানচিং শহরটি একাধিকবার রাজধানী হওয়ার মর্যাদা লাভ করে। ২২৯ খ্রিষ্টাব্দে সর্বপ্রথম নানচিং রাজধানীর মর্যাদা পায়। ২২০ খ্রিষ্টাব্দে চীনে 'সান উউ' বা 'ডং উউ' নামের একটি রাজবংশের শাসন প্রতিষ্ঠা হয় এবং ২৮০ খ্রিষ্টাব্দ পর্যন্ত উক্ত রাজবংশের শাসন অব্যাহত ছিল। এই রাজবংশের প্রতিষ্ঠাতা সান কুয়ান ২২৯ সালে নানচিংকে তাদের রাজ্যের রাজধানী হিসেবে ঘোষণা করেন। ২৮০ সালে উক্ত রাজবংশের পতন ঘটলে নানচিং তার রাজধানীর মর্যাদা হারিয়ে ফেলে। ৩১৭ সালে চীনে 'জিন রাজবংশ' নামের একটি রাজবংশ শাসন প্রতিষ্ঠা করলে নানচিং পূনরায় রাজধানীর মর্যাদা ফিরে পায়। এরপর ধারাবাহিকভাবে লুই সং রাজবংশ, কুই রাজবংশ, লিয়াং রাজবংশ ও চেন রাজবংশ নানচিংকে রাজধানী হিসেবে বহাল রাখে। ৫৮৯ সাল পর্যন্ত এসব রাজবংশের শাসন অব্যাহত ছিল এরপরে নানচিং থেকে রাজধানী স্থানান্তরিত হয়। ৯৩৭ খ্রিষ্টাব্দে চীনে 'ট্যাং রাজত্ব' প্রতিষ্ঠিত হলে নানচিং আবার রাজধানীর মর্যাদা ফিরে পায়। ৯৭৬ সাল পর্যন্ত রাজধানীর মর্যাদায় অধিষ্ঠিত ছিল।
১৩৬৮ সালে চীনে 'মিং রাজত্ব' প্রতিষ্ঠিত হলে তারা নানচিংকে তাদের রাজ্যের রাজধানী ঘোষণা করে। টানা ২৭৬ বছর নানচিং রাজধানী হিসেবে অধিষ্ঠিত থাকে। ১৬৪৪ সালে মিং রাজত্বের অবসান ঘটলে নানচিং আবার রাজধানীর মর্যাদা হারায়। ১৮৫১ খ্রিষ্টাব্দে চীনে 'থাইপিং হ্যাভেনলি কিংডম' বা শান্তির স্বর্গরাজ্য প্রতিষ্ঠিত হয়। তারাও নানচিংকে তাদের রাজ্যের রাজধানী ঘোষণা করে। এ সময় নানচিংয়ের নাম পরিবর্তন করে 'তিয়াঞ্জিং' রাখা হয়, যার অর্থ 'স্বর্গীয় রাজধানী'। ১৮৬৪ খ্রিষ্টাব্দ পর্যন্ত তাদের শাসন প্রতিষ্ঠিত ছিল। 
১৯২৫ খ্রিষ্টাব্দে চীনে জাতীয়তাবাদী সরকার প্রতিষ্ঠিত হলে সাংবিধানিকভাবে সরকার 'রিপাবলিক অফ চায়না' নাম গ্রহণ করে। ১৯৪৮ খ্রিষ্টাব্দ পর্যন্ত এই সরকারের শাসন ব্যবস্থা বহাল ছিল। এই সরকারের আমলে পর্যায়ক্রমে কয়েকটি শহরকে চীনের রাজধানী করা হয়। এর মধ্যে ১৯২৮-১৯৩৭ খ্রিষ্টাব্দ পর্যন্ত নানচিংকে রাজধানীর মর্যাদা প্রদান করা হয়। ১৯৩৭ খ্রিষ্টাব্দে চীন ও জাপানের মধ্যে ভয়াবহ যুদ্ধ শুরু হয়। যুদ্ধের একপর্যায়ে ১৯৪০ সালে চীনে জাপানের অনুগত একটি পুতুল সরকার গঠিত হয়। সেই সরকারের নাম দেয়া হয় 'রি-অর্গানাইজড ন্যাশনাল গভর্নমেন্ট অফ দ্য রিপাবলিক অফ চায়না'। ১৯৪৫ সাল পর্যন্ত এই সরকার টিকে ছিল। সেই সরকারও নানচিংকে তাদের রাজধানী হিসেবে মর্যাদা প্রদান করে। এরপর ১৯৪৯ সাল থেকে বেইজিং চীনের রাজধানী হিসেবে ব্যবহৃত হয়ে আসছে।
ড্রাগন নৌকা

ড্রাগন নৌকা হল মানবচালিত এক ধরনের নৌযান, যা গণচীনের দক্ষিণাঞ্চলের কুয়াংতুং প্রদেশের পার্ল ব-দ্বীপের আবিষ্কৃত হয়েছিল। এই নৌকা নির্মাণে প্রধানত সেগুন কাঠ ব্যবহার করা হলেও চীনের বেশ কয়েকটি অঞ্চলে ভিন্ন ধরনের কাঠের ব্যবহার করা হয়। এশিয়া, আফ্রিকা, প্রশান্ত মহাসাগরীয় দ্বীপপুঞ্জ ও পুয়ের্তো রিকোর বিভিন্ন লম্বা গড়নের ঐতিহ্যবাহী নৌযানের সাথে ড্রাগন নৌকার সাদৃশ্যতা পাওয়া যায়। ড্রাগন নৌকা বাইচ বা ড্রাগন বোট রেস অতি প্রাচীনকাল থেকে গ্রামবাসীদের মাঝে চলে আসা এক ধরনের রীতির মধ্যে পড়ে, যা ২০০০ বছর আগে দক্ষিণ চীন জুড়ে প্রচলিত ছিলো। এমনকি প্রাচীন গ্রীসে অনুষ্ঠিত অলিম্পিয়া গেমসে এই নৌকা বাইচ অন্তর্ভুক্ত ছিলো। চীন এবং গ্রীস উভয় অঞ্চলেই ড্রাগন নৌকাবাইচ প্রতিযোগিতাটি সাম্প্রদায়িক উৎসব এবং ধর্মীয় ভাবমর্যাদার সাথে উদযাপিত হতো।
ড্রাগন নৌকা বাইচের সমৃদ্ধশালী প্রাচীন ধর্মীয় ও রীতিনীতি রয়েছে। যার ফলে বর্তমানে সংঘটিত ড্রাগন নৌকা বাইচে সেই ঐতিহ্যের খুব কম অংশই প্রতিফলিত হয়। নৃতাত্ত্বিকদের মতে ২৫০০ বছর পূর্বে চীনের দক্ষিণে কেন্দ্রে (বর্তমান হংকং) বিদ্য়মান দোংতিং হ্রদে সর্বপ্রথম ড্রাগন নৌকাবাইচে পত্তন ঘটে। প্রায় একই সময়ে গ্রিসের প্রাচীন অলিম্পিয়া গেমসের সূচনা হয়েছিলো। সেই তখন থেকেই ড্রাগন নৌকাবাইচ বার্ষিক পানি নিয়মরীতি ও উৎসব পালনে সংঘটিত হয়ে আসছে। প্রাচীন চীনের কৃষি সমাজে উক্ত উৎসব গুরুত্বপূর্ণ ভূমিকা পালন করতো। 
একটি আদর্শ ড্রাগন নৌকায় সাধারণত ২২ জন সদস্য থাকে। এদের মধ্যে থেকে ২০ জন মাঝি জোড়া বেধে নৌকার গতিপথের দিকে মুখ করে বৈঠা চালায়। বাকি দুই সদস্যের মাঝে একজন ড্রাম বাদক এবং একজন দিক নির্দেশক। এই দুই ব্যক্তি চালকদের দিকে মুখ করে বসে। ড্রাগন নৌকা আকার ও আয়তনে বিভিন্ন হয়ে থাকে। ছোট আকারের ড্রাগন নৌকায় দশজন মাঝি এবং ঐতিহ্যবাহী বড় আকারের ড্রাগন নৌকায় ৫০ জনের মতো মাঝিও থাকতে পারে।
ড্রাগন নৌকায় জোড়া সংখ্যক মাঝি থাকে। নৌকা চালানোর জন্য তৈরি সাধারণ বৈঠা এই ধরনের নৌকার ক্ষেত্রে ব্যবহার হয় না। যেহেতু ড্রাগন নৌকায় মাঝিরা নৌকা যেদিকে যাচ্ছে সেদিকেই মুখ করে থাকে, তাই এই নৌকার মাঝিদের ভিন্ন ধরনের বৈঠার প্রয়োজন হয়। বর্তমানে আন্তর্জাতিক ড্রাগন নৌকা ফেডারেশন কর্তৃক নির্ধারিত আদর্শ নকশা মেনে ড্রাগন নৌকার বৈঠা তৈরি করা হয়।
বেগুনী বক

বেগুনী বক ("Ardea purpurea") বক পরিবারের বিস্তৃত প্রজাতির একটি পাখি। এর বৈজ্ঞানিক নাম এসেছে লাতিন আরদেয়া ("ardea)" "বক" এবং পুরপুরা ("purpureus)", "বেগুনী বর্ণ" থেকে। আফ্রিকা ছাড়াও, মধ্য এবং দক্ষিণ ইউরোপের পাশাপাশি দক্ষিণ ও পূর্ব এশিয়ায় এই পাখি দেখতে পাওয়া যায়।
অতি পরিচিত ধূসর বকের মতো অনেকটা দেখতে হলেও বেগুনী বক আকারে কিছুটা ছোট। সাধারণত জলাশয়ের আশেপাশে এই পাখির বসবাস। মাছ, ব্যাঙ ও জলজ পোকা বেগুনী বকের প্রধান শিকার।
বেগুনি বক আকারে বড়। দৈর্ঘ্যে থেকে দাড়ানো অবস্থায় উচ্চতা  পর্যন্ত হতে পারে। বিস্তৃত ডানা প্রশস্ততা প্রায় । অবশ্য আকারে তুলনায় এই পাখির ওজন অনেক কম, মাত্র  । ধূসর বক অপেক্ষা এই বক আকারে কিছুটা ছোট। লালচে-বাদামী গাত্রবর্ণ এবং গাঢ় ধূসর পিঠ দ্বারা পূর্ণবয়স্ক বেগুনি বককে আলাদা করা যায়। এর বাদামী হলুদ ঠোট সোজা ও শক্তিশালী। চোখ হলুদ রঙের। এই বকের পা সামনের দিকে বাদামী এবং পেছনের দিকে হলুদাভ। বেগুনী বক সন্ধ্যা থেকে সকাল পর্যন্তই বেশি কর্মময় থাকে। জলাশয়ের আশেপাশে থাকায় মূলতঃ জলজ প্রাণী এই পাখির প্রধান শিকার। মাছ সরীসৃপ ছাড়াও ছোটখাটো স্তন্যপায়ী প্রাণীদের এরা শিকার করে। প্রজননের সময় দল বেধে থাকতে দেখা গেলেও মাঝে মাঝে এদের সম্পূর্ণ আলাদাভাবে বাসা তৈরি করে থাকতে দেখা যায়। ডিমের রঙ নীলাভ-সবুজ। একসাথে সাধারণত চার/পাঁচটি ডিম দেয়। মাঝে মাঝে অবশ্য ডিমের সংখ্যা ৭/৮ টিও হয়। মা ও বাবা পাখি উভয়েই ২৪ থেকে ২৮ দিন পর্যায়ক্রমে ডিমে তা দেয়। দুই মাসের মধ্যেই ছানারা সম্পূর্ণভাবে স্বাধীনভাবে চলাফেরা শুরু করে। 
বেগুনি বকের মোট চারটি উপপ্রজাতি রয়েছে:
ধারণা করা হয় বর্তমানে প্রায় ২৭০,০০০ থেকে ৫৭০,০০০টি বেগুনী বক টিকে রয়েছে। ধীরে ধীরে অবশ্য এই সংখ্যা কমের দিকে। প্রকৃতি সংরক্ষণের জন্য আন্তর্জাতিক ইউনিয়ন এই পাখিকে স্বল্প পর্যায়ের ঝুঁকিতে আছে বলে চিহ্নিত করেছে। যেহেতু এখন পর্যন্ত বেগুনি বক আদতেই খুব ঝুকির মুখে আছে কিনা তা পর্যাপ্ত তথ্যের ভিত্তিতে যাচাই করা সম্ভব হয়নি। মূলতঃ জলাশয় সংকট বেগুনি বকের সংখ্যা ঝুঁকিতেথাকার প্রধান কারণ। বেগুনি বক আফ্রিকা ও ইউরেশিয়ার মধ্যে হওয়া পাখির প্রজাতি নিয়ে করা চুক্তির মাঝে অন্তর্ভুক্ত।
গণসংহতি আন্দোলন

গণসংহতি আন্দোলন বাংলাদেশের একটি রাজনৈতিক দল। ২৯ আগস্ট ২০০২ সাল ‘জনগণের নিজস্ব রাজনৈতিক শক্তি গড়ে তোলার আহ্বান’ দিয়ে যাত্রা শুরু করে। এর স্লোগান 'পরিবর্তন সম্ভব,পরিবর্তন চাই'। ১৭ সেপ্টেম্বর ২০২৪ সালে বাংলাদেশ নির্বাচন কমিশন এই দলকে রাজনৈতিক দল হিসেবে নিবন্ধন প্রদান করে।
২০০২ সালের ২৯ আগস্ট বাংলাদেশের বেশ কয়েকটি সংগঠন যেমন, বাংলাদেশ ছাত্র ফেডারেশন, বাংলাদেশ বহুমুখী শ্রমজীবী ও হকার সমিতি, নারী সংহতি, বাংলাদেশ গার্মেন্ট শ্রমিক সংহতি, প্রতিবেশ আন্দোলন ও বাংলাদেশ কৃষক-মজুর সংহতিকে নিয়ে একটি জাতীয় প্লাটফর্ম হিসেবে যাত্রা শুরু করে। এর পর প্রায় ১৪ বছর পরে ২০১৬ সালের ২৭, ২৮ ও ২৯ নভেম্বর গণসংহতি আন্দোলন তার তৃতীয় জাতীয় প্রতিনিধি সম্মেলনে রাজনৈতিক দল হিসেবে আত্মপ্রকাশ করে। সম্মেলনে জোনায়েদ সাকি প্রধান সমন্বয়কারী ও এডভোকেট আব্দস সালাম নির্বাহী সমন্বয়কারী হিসেবে দ্বায়িত্বপ্রাপ্ত হন।
২০২১ সালের ২৯, ৩০ ও ৩১ অক্টোবর দলের চতুর্থ সম্মেলন অনুষ্ঠিত হয়। ‘ভোটাধিকার ও রাষ্ট্রের গণতান্ত্রিক রূপান্তরের লক্ষে বৃহত্তর ঐক্য গড়ে তুলুন’ এই ঘোষণা কেন্দ্রিক সম্মেলন থেকে জোনায়েদ সাকিকে প্রধান সমন্বয়কারী পুনর্নির্বাচিত এবং আবুল হাসান রুবেলকে নির্বাহী সমন্বয়কারী নির্বাচিত করে গণসংহতি আন্দোলনের দ্বিতীয় কেন্দ্রীয় নির্বাহী কমিটি গঠন করা হয়।
দীর্ঘ আইনি লড়াইয়ের পর ২০২৪ সালের ১৭ সেপ্টেম্বর নির্বাচন কমিশন কর্তৃক গণসংহতি আন্দোলনকে নিবন্ধিত রাজনৈতিক দল হিসেবে ঘোষণা করা হয়।
'গণসংহতি আন্দোলন' বাংলাদেশে ক্রিয়াশীল গণমানুষের স্বার্থের প্রতিনিধিত্বকারী একটি রাজনৈতিক দল। প্রাণ-প্রকৃতির হক আদায়ের পাশাপাশি বিরাজমান ক্ষমতা সম্পর্ক ও আইনী ব্যবস্থা, সম্পত্তি সম্পর্ক ও অর্থনৈতিক ব্যবস্থা এবং ধর্ম-জাতি-লিংগীয় পরিচয়ের ভিত্তিতে শোষিত-বঞ্চিত-নিপীড়িত সকল মজলুমের পক্ষে লড়াই-গণসংহতি আন্দোলনের আদর্শিক লড়াই। গণমানুষের অধিকার ও ক্ষমতা এবং সকল নাগরিকের সাম্য, মানবিক মর্যাদা, সামাজিক ন্যায়বিচার প্রতিষ্ঠার উপযোগী গণতান্ত্রিক রাষ্ট্র ও রাজনৈতিক ব্যবস্থা কায়েমের মাধ্যমে অধিকতর সমতাভিত্তিক সমাজের জন্য অব্যাহত লড়াই চালিয়ে যাওয়াই হলো গণসংহতি আন্দোলনের রাজনৈতিক লক্ষ্য। মহাকালে মানুষের মুক্তি সংগ্রামের ঐতিহাসিক ধারাতেই আমাদের সংগ্রামী যাত্রা বহমান। জণগনের বৃহত্তর স্বার্থের বাইরে আমাদের আলাদা কোনো স্বার্থ নেই।
এই জনপদের ইতিহাসে মওলানা আবদুল হামিদ খান ভাসানী গণমানুষের রাজনীতির যে ঐতিহ্য তৈরি করেছেন, গণসংহতি আন্দোলন সেই ধারাবাহিকতায় গণমানুষের অধিকার ও ক্ষমতা প্রতিষ্ঠার লড়াই দৃঢ়তার সাথে চালিয়ে যাবে এটাই আমাদের রাজনৈতিক অঙ্গিকার।
২০১৫ সালের ঢাকা উত্তর সিটি করপোরেশন নির্বাচনে দলের পক্ষ থেকে মেয়র পদে প্রার্থীতা করেছিলেন দলটির প্রধান সমন্বয়ক "জোনায়েদ সাকি"। নির্বাচনে তিনি পরাজিত হন। পরবর্তীতে তিনি ২০১৮ সালে একাদশ জাতীয় নির্বাচনে ঢাকা-১২ আসন থেকে অংশ নেন।
কামরান পাশা

কামরান পাশা () হলিউডের একজন চিত্রনাট্যকার, পরিচালক এবং উপন্যাসিক। তিনি এনবিসি সিরিজ "কিংস" এর একজন লেখক এবং প্রযোজক ছিলেন, এরপর এনবিসির "বায়নিক উমেন" এ প্রযোজক হিসেবে কাজ করেন। পূর্বে, তিনি স্লিপার সেলের সহ-প্রযোজক এবং লেখক ছিলেন, যেটি শোটাইম নেটওয়ার্ক এর একটি সন্ত্রাসবাদ জাতীয় নাটক ছিল। ২০০৫ সালে সেরা স্বল্পদৈর্ঘ্য ধারাবাহিক হিসেবে গোল্ডেন গ্লোব পুরস্কারের জন্য স্লিপার সেল মনোনীত হয়েছিল এবং ২০০৬ সালে সেরা স্বল্পদৈর্ঘ্য ধারাবাহিক হিসেবে এমি পুরস্কার লাভ করে। এছাড়াও পাশা সিডব্লিউ ধারাবাহিক "নিকিতা," "রিওন" লিখেছেন, এবং "রোসওয়েল, নিউ মেক্সিকোর" এর পাশাপাশি ডিজনি এক্সডি জন্য অ্যানিমেটেড শো "ট্রন: আপরাইজিং" লিখেছেন।
মাইক্রোস্যাট

মাইক্রোস্যাট একটি ভূ-পর্যবেক্ষণকারী কৃত্রিম উপগ্রহ, যেটি ভারতীয় মহাকাশ গবেষণা সংস্থা কর্তৃক তৈরি হয়েছে। এটি মহাকাশে ভারতের শততম কৃত্রিম উপগ্রহ। স্যাটেলাইটটি রাতে ছবি তুলতে সক্ষম।
মাইক্রোস্যাট ২০১৮ সালের ১২ জানুয়ারি পিএসএলভি-সি৪০ কর্তৃক মহাকাশে যাত্রা শুরু করে। এটি ৬ টি দেশের ২৮ টি কৃত্রিম উপগ্রহের সাথে মহাকাশে গমন করেছিল। এটি ১ ঘণ্টা ৪৫ মিনিট পর উৎক্ষেপণ যান থেকে পৃথক হয়েছিল। স্যাটেলাইটটির স্যাটক্যাট নাম্বার ছিল ৪৩১২৮ ও কস্পার আইডি ছিল ২০১৮-০০৪টি
আল-বায়ান (রেডিও স্টেশন)

আল-বায়ান () ইসলামিক স্টেট অব ইরাক অ্যান্ড দ্য লেভান্টের (আইএসআইএল) এর অফিসিয়াল রেডিও স্টেশন। এটি ইরাক ভিত্তিক, ইসলামিক স্টেট অব ইরাক অ্যান্ড লেভান্ট (আইএসআইএল) এর মালিকানাধীন এবং পরিচালিত, এফএম ডায়াল এ ৯২.৫ এ যা সম্প্রচার করা হয়। এটি একটি সংবাদ-কথোপকথন ধরনে এবং আরবি, কুর্দি, ইংরেজি, ফ্রেঞ্চ এবং রাশিয়ান ভাষার সম্প্রচারগুলি পরিচালনা করে। 
মোসুল থেকে নিয়ন্ত্রিত, আল-বায়ান প্রোগ্রামগুলি "অত্যন্ত পেশাদার এবং চটকদারভাবে" তৈরিকৃত এবং ভয়েস মানের দিক থেকে এনপিআর এবং বিবিসি এর সাথে তুলনা করা হয়েছে। আইএসআইএস সামরিক অভিযান সম্পর্কে আল-বায়ানের রিপোর্টে অ্যাসোসিয়েটেড প্রেস এবং ওয়াশিংটন পোস্টে আল-বায়ান সম্পর্কে উল্লেখ করা হয়েছে।
২০১৫ সালের শুরুতে আল-বায়ান সম্প্রসার শুরু করে, সেই বছরের এপ্রিল মাসে বহুভাষিক প্রোগ্রামিং লাইনআপে ইংরেজি ভাষার সংবাদ বুলেটিন শুরু হয়েছিল। স্টেশনটি নাশেদ, কুরআন পাঠ, বক্তৃতা, ফিকহ, ভাষা নির্দেশনা এবং ইন্টারভিউ শো সহ নিয়মিত বিস্তৃত প্রোগ্রামিং অফার, নিয়মিত সংবাদ বুলেটিন এবং আল-বায়ান ফিল্ড রিপোর্টার ইরাক ও সিরিয়ার প্রতিনিধিদের সাথে জড়িত আছে। ইংরেজি ভাষার সংবাদ বুলেটিনগুলি আমেরিকান-ভাষ্য, পুরুষ সংবাদ পাঠক এবং সংবাদগুলি ইসলামিক ক্যালেন্ডার অনুযায়ী পড়ে থাকে ।
তামিলরকার্স

তামিলরকার্স হল একটি ভারতীয় ওয়েবসাইট, যেটি টিভি ধারাবাহিক, চলচ্চিত্র, সংগীত ও ভিডিওচিত্র অবৈধভাবে সরবরাহ করে থাকে। এই ওয়েবসাইটটি কপিরাইটকৃত জিনিস ডাউনলোড করতে ব্যবহৃত হয়। ভারতের অধিকাংশ ইন্টারনেট প্রোভাইডার এই ওয়েবসাইটটি ব্লক করেছে। তারপরও নতুন নতুন ওয়েব অ্যাড্রেসের মাধ্যমে ওয়েবসাইটটি কাজ চালিয়ে যাচ্ছে।
তামিলরকার্স ২০১১ সালে প্রতিষ্ঠিত হয়। এরপর এটি পাবলিক টরেন্ট ওয়েবসাইটে রূপ নেয় এবং বলিউড ও হলিউডের চলচ্চিত্র ওয়েবসাইটটিতে আপলোড করতে থাকে।
২০১৮ সালের ১৫ মে এই ওয়েবসাইটটির সাথে জড়িত ৩ ব্যক্তির গ্রেফতারের খবর সংবাদমাধ্যমে প্রকাশিত হয়।
ওয়ানইন্ডিয়া.কম

ওয়ানইন্ডিয়া.কম একটি ভারতীয় অনলাইন ওয়েবপোর্টাল যেটি বিজি মহেশ কর্তৃক প্রতিষ্ঠিত হয়। ওয়েবসাইটটির মালিক গ্রেনিয়াম ইনফরমেশন টেকনোলোজিস প্রাইভেট লিমিটেড। ওয়েবসাইটটি হরেক রকম খবর বিভিন্ন ভারতীয় ভাষায় ও ইংরেজিতে প্রকাশ করে থাকে। ওয়েবসাইটটির সিইও শ্রীরাম হেব্বার ও ম্যানেজিং ডিরেক্টর বিজি মহেশ।
সাঈদ তাঘমুঈ

সাঈদ তাঘমুঈ (জন্ম: জুলাই ১৯, ১৯৭৩) মরক্কোর বংশোদ্ভূত ফরাসি-আমেরিকান অভিনেতা এবং চিত্রনাট্যকার। ১৯৯৫ সালে ফ্রেঞ্চ চলচ্চিত্র লা হাইনে তে সাইদ প্রধান চরিত্রে অভিনয় করেন, যেটি মাতিয়ো কাসোভিস পরিচালনা করেছিলেন। সাঈদ বেশ কয়েকটি ইংরেজি-ভাষার চলচ্চিত্রে অভিনয় করেছেন, যার মধ্যে রয়েছে: ক্যাপ্টেন সাইদ ইন থ্রি কিংস (১৯৯৯) এবং সমির ওয়ান্ডার ওম্যান (২০১৭) উল্লেখযোগ্য।
সাঈদ সাইনি-সেইন্ট-ডেনিস, এর উইলপিন্টে জন্মগ্রহণ করেন, ৮ সন্তানের একটি বড় পরিবার ছিল তাদের; যার মধ্যে থেকে তার ৪ ভাই ও ৩ বোন ছিল। তার পিতামাতা এসসাউইরা থেকে বারবার জাতি থেকে মরক্কোর অভিবাসী হয়েছিলেন। আলনে-সোস-বোয়স কমিউনের রোজ দেস ভেন্টস কোয়ার্টারে সাঈদের শৈশবকাল কেটেছিল।
সাঈদ একটি মুসলিম সম্ভ্রান্ত পরিবারে জন্মগ্রহণ করেন। তিনি ১৯৯৯ সালে মার্কিন যুক্তরাষ্ট্রে চলে আসেন এবং ২০০৮ সালে, আমেরিকার নাগরিকত্ব লাভ করেন।
মিনয়া বাস আক্রমণ ২০১৮

২ নভেম্বর, ২০১৮ সালে, মিনয়ায় ভ্রমণকারী একদল মিশরীয় খ্রিস্টানদের বাসে বন্দুকধারীরা আগুন ধরিয়ে দেয়। সেখানে তিনটি গাড়ীর একটি পুড়ে কয়লা হয়ে যায় এবং দুইজন পালিয়ে যেতে সক্ষম হন। ভ্রমণকারী যানবাহনগুলি মিশরের সোহাগ গভর্নোরেট এবং মিনিয়ের গভর্নোরেট থেকে ক্যাপ্টেনকে কনফেসর সেন্ট স্যামুয়েল মঠের দিকে যাচ্ছিল। মিনয়া থেকে কমপক্ষে ১২ জনের মধ্যে ৭ জন নিহত হয়েছে, এবং অন্যান্যরা আহত হয়েছে। ২০১৭ সালে একই স্থান কাছাকাছি একই আক্রমণের ঘটনা ঘটেছে।
দারাজ

দারাজ হলো দক্ষিণ এশিয়া এবং দক্ষিণ পূর্ব এশিয়ায় সক্রিয় একটি সরবরাহ প্রতিষ্ঠান ও অনলাইন দোকান । দারাজ ২০১২ সালে পাকিস্তানে প্রতিষ্ঠিত হয়। রকেট ইন্টারনেটের উদ্যোগে মুনীব ময়ূর (প্রতিষ্ঠাতা), ফারেস শাহ্ (সহ-প্রতিষ্ঠাতা) একে অনলাইন ই-কমার্স ফ্যাশন হিসেবে প্রতিষ্ঠিত করে। বাংলাদেশ, মায়ানমার, শ্রীলঙ্কা, পাকিস্তান ও নেপালে তারা পরিষেবা প্রদান করে। বুজার্কি মিক্কিলেসেন দারাজের বর্তমান প্রধান নির্বাহী কর্মকর্তা। রকেট ইন্টারনেট ২০১৮ সালে চীনের আলিবাবা গ্রুপের কাছে ই-কমার্স কোম্পানি দারাজ গ্রুপকে বিক্রি করে দেয়।
২০১২ সালে মুনীব ময়ূর (প্রতিষ্ঠাতা) ও ফরিস শাহ (সহ-প্রতিষ্ঠাতা) ফ্যাশন খুচরা বিক্রেতা প্রতিষ্ঠান হিসেবে দারাজ প্রতিষ্ঠিত করেন এবং সেই সময় মুনীব রকেট ইন্টারনেটে কাজ করতেন। দারাজের প্রাথমিক অর্থায়ন এবং কাজ রকেট ইন্টারনেট করছিল। তবে পরে এটি ২০১৫ সালে বাংলাদেশ এবং মিয়ানমারে যাত্রা শুরু করলে একটি সাধারণ বাজার কৌশল এবং ব্যবসায়িক মডেলে রূপান্তরিত হয়।
২০১৫ সালের সেপ্টেম্বর মাসে কোম্পানিটি যুক্তরাজ্যের রাষ্ট্রীয় মালিকানাধীন ডেভেলপমেন্ট ফাইন্যান্স ইন্সটিটিউট থেকে ৫০ মিলিয়ন ইউরো বিনিয়োগ লাভ করে।
২০১৬ সালের জুলাই মাসে দারাজ কায়মুকে অধিগ্রহণ করে।
২০১৮ সালের মে মাসে আলিবাবা গ্রুপ দারাজকে কিনে নেয়।
২০১৫ সালে ‘দারাজ বাংলাদেশ’ নামে বাংলাদেশে দারাজের কার্যক্রম শুরু হয়। কার্যক্রম শুরুর পর বাংলাদেশ জাতীয় ক্রিকেট দলের তৎকালীন অধিনায়ক মুশফিকুর রহিম এর শুভেচ্ছা দূত হন। ২০১৫ সালে তারা গ্রাহকদের জন্য অ্যান্ড্রয়েড ও আইফোন ব্যবহারকারীদের জন্য মোবাইল অ্যাপ্লিকেশন চালু করে। ২০১৭ সালের শুরুর দিকে বাংলাদেশে কার্যক্রম পরিচালনা করা ই-বাণিজ্য প্রতিষ্ঠান ‘কেইমু’ দারাজের সাথে একীভূত হয়। দারাজের বিরুদ্ধে প্রায়শ ভুল ও নিম্নমানের পণ্য দেওয়ার অভিযোগ হয়।
৯ মে, ২০১৮ সালে আন্তর্জাতিক দারাজ গ্রুপকে চীনা বহুজাতিক কোম্পানি ও ই-বাণিজ্য দানব আলিবাবা গ্রুপ কিনে নেয়। আলিবাবা গ্রুপ নিয়ন্ত্রণাধীন দারাজ বর্তমানে বাংলাদেশ ছাড়াও পাকিস্তান, শ্রীলঙ্কা, নেপাল,মায়ানমার, থাইল্যান্ড, সিঙ্গাপুর, ফিলিপাইন, ভিয়েতনাম, হংকং সহ এশিয়ার বিভিন্ন দেশে দারাজ, শপ ও লাজাডা নামে ই-বাণিজ্য সেবা দিয়ে থাকে।
জনসনস বেবি

জনসন বেবি (Johnson's Baby) হচ্ছে জনসন এন্ড জনসনের মালিকানাধীন শিশুর প্রসাধনী এবং ত্বক-যত্ন পণ্যগুলির একটি আমেরিকান ব্র্যান্ড। ১৮৯৩ সালে ব্র্যান্ডের জন্ম যখন জনসন বেবি পাউডার চালু হয়। এদের পণ্যগুলোর মধ্যে রয়েছে শিশুর পাউডার, শ্যাম্পু, শরীরের লোশন, মালিশ তেল, ঝরনা জেল এবং শিশুর মুছনি বা বেবি ওয়াইপস। অন্তত ১৯৮০ এর দশকের পর থেকে এই ব্র্যান্ডের পণ্যগুলি "ব্যতিক্রমীভাবে বিশুদ্ধ এবং নিরাপদ" পণ্য তৈরির জন্য খ্যাতি লাভ করেছে।
১৯৮৫ সালের ডিসেম্বরে দুইজন চিকিৎসক বাবামাকে বাচ্চাদের পাউডার ব্যবহার না করার আহ্বান জানান, এতে বলা হয় যে এটি সেবন করা বা শ্বাসগ্রহণ করা অনিরাপদ। এরপর জনসন এন্ড জনসন এর প্রতিক্রিয়ায় একটি সরকারী বিবৃতি দিয়ে জানান যে "যেভাবে নির্দেশ দেয়া হয়েছে সেভাবে ব্যবহার করলে পণ্যগুলো নিরাপদই থাকে"।
২০১৬ সালের ফেব্রুয়ারিতে, ২০১৫ সালে ৬২ বছর বয়সী এক নারীর ওভারিয়ান ক্যান্সারে মারা যাওয়ায় জ্যাকি ফক্স পরিবারের ক্ষতির জন্য জনসন এন্ড জনসনকে ৭২ মিলিয়ন ডলার দিতে আদেশ দেওয়া হয়েছিল। তিনি বহু বছর ধরে জনসনের শিশুর পাউডার ব্যবহার করেছিলেন। জনসন অ্যান্ড জনসন দাবি করেছে যে প্রসাধনীগত ট্যাল্ক এর নিরাপত্তা কয়েক দশকের বৈজ্ঞানিক প্রমাণের দ্বারা সমর্থিত এবং এটি রায়কে আপীল করার পরিকল্পনা করে। ব্রিটিশ দাতব্য সংস্থা ওভাকোম থেকে বলা হয়, ১৬টি গবেষণায় দেখা গেছে যে, ট্যালকাম পাউডারের ব্যবহার ওভারিয়ান ক্যান্সারের সম্ভাবনা প্রায় এক তৃতীয়াংশ বৃদ্ধি করে। ২০১৩ সালের যুক্তরাষ্ট্রের গবেষণাগুলোর একটি পর্যালোচনা বলে যৌনাঙ্গে ট্যালকাম পাউডারের ব্যবহারে সেই ফলাফল পাওয়া যেতে পারে, কিন্তু সাধারণ ব্যাবহারে তা পাওয়া যাবে না, তারা গবেষণাগুলোর ফলাফলগুলো সম্পর্কে নিশ্চিত হতে পারেনি। উপরন্তু তারা বলেন, "ওভারিয়ান ক্যান্সার একটি বিরল রোগ, এবং এর ঝুঁকি এক তৃতীয়াংশ পরিমাণে বৃদ্ধি পেলেও এর ঝুঁকি খুব কমই থাকে।"
২০০৭ সালে জনসন এন্ড জনসন স্পন্সর করেছিলেন "শিশুদের পরিষ্কার করার সর্বোত্তম চর্চা" নিয়ে প্রথম ইউরোপীয় গোলটেবিল বৈঠককে স্পনসর করেছিলেন। সেখানে ইউরোপ জুড়ে ডার্মাটোলজিস্ট এবং প্যাডিয়াট্রিশিয়ান বিশেষজ্ঞদের একটি প্যানেল অংশগ্রহণ করে। এই বৈঠকে শিশুদের স্থানের ক্ষেত্রে জলের বদলে তরল পরিষ্কারক এর ব্যবহারের ক্ষেত্র নজর দেয়া হয়। উপসংহারে টানা হয়, "মৌলিক সুরক্ষা পদ্ধতি অনুসরণ করা হলে স্নান সাধারণত ধৌত করার চেয়ে শ্রেয়, এবং এতে শিশু ও বাবামার মানসিকভাবেও উপকার হয়।"
২০১০ সালে জনসনস বেবি ব্র্যান্ড দ্বারা স্পনসরকৃত একটি য়াদৃচ্ছিক ক্লিনিকাল ট্রায়ালে মানসম্পন্ন ত্বকের যত্নের অংশ হিসেবে শিশুর ত্বকে আর্দ্রতা মাত্রার উন্নতির জন্য ময়শ্চারাইজার ব্যবহার করার কার্যকারিতা নিয়ে গবেষণা করা হয়। গবেষণায় দেখা যায়,  শিশুর ত্বকে উপযুক্ত আর্দ্রতা মাত্রা বজায় রাখতে বেবি লোশন ব্যবহার (শিশুর লোশন ব্যবহার না করার তুলনায়) কার্যকর।
ফেব্রুয়ারি ২০১৩ সালে ম্যানচেস্টার বিশ্ববিদ্যালয়ের শিক্ষায়তনিকদের দ্বারা জার্নাল অফ অবস্টেট্রিক, গাইনেকোলজিক, এন্ড নিওনেটাল নারসিং এ প্রকাশিত একটি গবেষণা বলে, জনসনস বেবি এর টপ-টু-টো ওয়াশ শুধু জল ব্যবহার করার মতই নিরাপদ। গবেষণাটি জনসন এন্ড জনসন দ্বারা স্পনসর করা হয়, "কিন্তু এতি কঠোর, স্বাধীন বৈজ্ঞানিক নিয়মগুলোর অধীনে পরিচালিত হয়েছে, যেখানে ব্লাইন্ড টেস্টিং এবং পিয়ার রিভিউও অন্তর্ভুক্ত ছিল"।
ইন্সপেক্টর চিঙ্গাম

ইন্সপেক্টর চিঙ্গাম একটি ভারতীয় থ্রিডি অ্যানিমেটেড টেলিভিশন ধারাবাহিক, যেটি পরিচালনা করেছে কসমস-মায়া। এটির প্রিমিয়ার হয় ২০১৮ সালের ৪ মে, অ্যামাজন প্রাইম ভিডিওতে। এটি মোটু পাতলুর একটি স্পিন অফ ধারাবাহিক। "ইন্সপেক্টর চিঙ্গাম" হল "সেলফি উইদ বজরঙ্গি"র পর কসমস-মায়ার দ্বিতীয় কাজ যেটি টেলিভিশনে আসার পূর্বে অনলাইন প্লাটফর্মে এসেছে। "ইন্সপেক্টর চিঙ্গাম" চরিত্রটি বেঙ্গালুরুর এক বাস্তব জীবনের সুপারহিরোকে ঘিরে, যে তার ভক্তদের কাছে 'উরু চিঙ্গাম' নামে পরিচিত। "ইন্সপেক্টর চিঙ্গাম" ২৯ এপ্রিল থেকে হাঙ্গামা টিভিতে সম্প্রচার শুরু হয়।
বাংলাদেশ গ্রন্থগার সমিতি

বাংলাদেশ গ্রন্থাগার সমিতি (লাইব্রেরি এসোসিয়েশন অব বাংলাদেশ) দেশের গ্রন্থাগার বিষয়ক শীর্ষ বেসরকারি প্রতিষ্ঠান। এর আদি নাম ছিলো পাকিস্তান গ্রন্থাগার সমিতি (পাকিস্তান এসোসিয়েশন অব লাইব্রেরি), বাংলাদেশের স্বাধীনাতার পর গঠনতন্ত্র সংশোধনীর মাধ্যমে নামকরণ হয় "বাংলাদেশ গ্রন্থগার সমিতি"। এটি বাংলাদেশের গ্রন্থাগার ও গ্রন্থাগারিকদের জন্য একটি জাতীয় প্রতিষ্ঠান।
বাংলাদেশ গ্রন্থগার সমিতি ১৯৫৬ খ্রিষ্টাব্দের জুলাই মাসে পাকিস্তান গ্রন্থাগার সমিতি (পাকিস্তান এসোসিয়েশন অব লাইব্রেরি ) নামে প্রতিষ্ঠিত হয়েছিল। এসোসিয়েশনের প্রথম আহ্বায়ক ছিলেন ঢাকা বিশ্ববিদ্যালয়ের ভূগোলের অধ্যাপক ড. নাফিস আহমেদ। ১৯৫৭ সালের ৩০ জুন পাকিস্তান লাইব্রেরি এসোসিয়েশনের গঠনতন্ত্র গৃহীত হয়। এসোসিয়েশনের প্রথম সাধারণ সভাটি ঢাকায় মার্কিন যুক্তরাষ্ট্রের তথ্য সংস্থা অডিটোরিয়ামে অনুষ্ঠিত হয়। ১৯৫৮ খ্রিষ্টাব্দে প্রতিষ্ঠানটি গ্রন্থাগার বিজ্ঞান বিষয়ে একটি সার্টিফিকেট কোর্স প্রবর্তন করে, যা ছিল পূর্ব পাকিস্তানে প্রথম। এর পর গ্রন্থাগার বিজ্ঞানে স্নাতকোত্তর ডিগ্রি চালু করে ঢাকা বিশ্ববিদ্যালয়। ঢাকার বাইরে ১৯৭৩ খ্রিষ্টাব্দে রাজশাহীতে এ সার্টিফিকেট কোর্স চালু করা হয়। বর্তমানে দেশের বিভাগীয় শহরগুলিসহ বড় বড় জেলা শহরগুলিতেও সমিতির উদ্যোগে এ কোর্স পরিচালিত হচ্ছে। এছাড়াও ঢাকায় স্থাপিত ইনস্টিটিউট অব লাইব্রেরি অ্যান্ড ইনফরমেশন সায়েন্স (আইএলআইএস) নামের প্রতিষ্ঠানের মাধ্যমে জাতীয় বিশ্ববিদ্যালয়ের অধীনে গ্রন্থাগার বিজ্ঞানে ডিপ্লোমা কোর্সও পরিচালনা করে থাকে।
১৯৭১ সালে বাংলাদেশের স্বাধীনতা লাভের পর পাকিস্তান গ্রন্থাগার সমিতির নতুন নামকরণ হয় বাংলাদেশ গ্রন্থাগার সমিতি। ১৯৭৬ সালে এটি আন্তর্জাতিক ফেডারেশন অব লাইব্রেরি এসোসিয়েশনস এবং কমনওয়েলথ লাইব্রেরি এসোসিয়েশনের সদস্য হয়। ১৯৮৯ সালে এটি "উপাত্ত" নামে একটি পত্রিকা প্রকাশ করা শুরু করে। এছাড়া বিভিন্ন সময়ে গ্রন্থাগার বিজ্ঞান বিষয়ক নানা সেমিনার-সিম্পোজিয়াম ও প্রশিক্ষণ কোর্স আয়োজনের পাশাপাশি দেশের গ্রন্থাগার ও গ্রন্থাগারিকদের নানা দাবি আদায়েও সংগঠনটি কাজ সক্রিয় ভূমিকা পালন করে।
এইনু ভাষা

এইনু বা অব্দাল পশ্চিম চীনে ব্যবহৃত একটি তুর্কীয় অপার্থ ভাষা। এটি রাশিয়ায় অ্যাইনু, আইনু (Эйну বা Айну), উইগুরদের মধ্যে অব্দাল (ئابدال), এবং চীনে আইনু নামে পরিচিত। কিছু ভাষাবিদ এটিকে একটি মিশ্র ভাষা বলে মনে করেন, যার সিংহভাগ ব্যাকরণ তুর্কীয়, মূলত ইয়োঘুর (উইগুরের সমগোত্রীয়), কিন্তু প্রধানত ইরানীয় শব্দভাণ্ডার। অন্যান্য ভাষাবিদরা যুক্তি দেন যে এটি একটি মিশ্র ভাষার প্রযুক্তিগত প্রয়োজনীয়তা পূরণ করে না। এটি এইনু জাতি দ্বারা ব্যবহৃত হয়। এইনুরা তাদের ভাষাকে এইনু (ئەينۇ) ] বলে।
এইনু পশ্চিম চীনে তারিম অববাহিকায় তাকলা মাকান মরুভূমির সীমানায় শিনচিয়াং উইঘুর স্বায়ত্বশাসিত অঞ্চল ব্যবহৃত হয়।
একমাত্র প্রাপ্তবয়স্ক পুরুষরাই এইনু ভাষা ব্যবহার করেন। বহিরাগতদের সাথে এবং নারীদের সাথে উইঘুর ভাষার ব্যবহার করা হয়; নারীরা এইনু ভাষায় কথা বলেন না। বাড়িতে যখন নিজের কথাবার্তা গোপন করার দরকার পরে না তখন এইনু ব্যবহার করা হয়।
এইনুর সংখ্যাবোধক শব্দগুলি ফার্সি থেকে ধার করা হয়েছে:
মিনয়া বাস আক্রমণ

২৬ মে, ২০১৭ তারিখে, মিশরের মিনার গভর্নর ম্যাগহাঘা থেকে কিবতি বহনকারী একটি কফোয়ায় মুখোশধারী বন্দুকধারীরা আগুন ও গুলি চালায়। হামলায় কমপক্ষে ২৮ জন মানুষকে হত্যা করে সেন্ট স্যামুয়েল মন্দিরে এবং হামলায় ২২ জনকে আহত করে।
২০১০ সালের প্রথমদিকে মিশরে মিশরীয় ক্রমবর্ধমান অত্যাচার ও সাম্প্রদায়িক সহিংসতা দেখা দিয়ে। ২০১৭ সালের ফেব্রুয়ারি মাসে ইসলামিক স্টেট অব ইরাক অ্যান্ড লেভান্টের সিনাই শাখা থেকে খ্রিস্টানদের উপর হামলার আহ্বান জানায়। উত্তর সিনাই অঞ্চলের শত শত খ্রিস্টানকে তাদের বাড়ি থেকে পালাতে এবং ইস্টার ছুটির উদযাপনে বাধা দেয়।. ৯ এপ্রিল ২০১৭ সালে প্যাম রবিবার, আইএসআইএস-এসপি দুটি কিবতি গির্জার বোমা হামলা করে। উত্তর মিশরীয় শহর তান্তায় নাইল ডেল্টা , এবং সেন্ট মার্কের কপ্টিক অর্থডক্স ক্যাথিড্রাল, আলেকজান্দ্রিয়ায় প্রধান গির্জার জর্জ চার্চে ৪৫ জনকে হত্যা করে এবং কমপক্ষে ১২৫ জনকে আহত করে। পাম রবিবার হামলার প্রতিক্রিয়ায় রাষ্ট্রপতি আবদেল ফাত্তাহ দেশব্যাপী তিন মাসের দীর্ঘ জরুরি অবস্থা ঘোষণা করেন।
হামলার পর মিশরীয় প্রেসিডেন্ট আব্দেল ফাত্তাহ এল-সিসি শীর্ষ নিরাপত্তা কর্মকর্তাদের সঙ্গে জরুরি বৈঠকের আয়োজন করেন। হামলায় নিরাপত্তা বাহিনী আক্রমণকারীদের খুঁজে বের করার চেষ্টা চালায় এবং রাস্তার পাশে প্রচুর চেকপয়েন্ট স্থাপন করে। হামলার দিন সন্ধ্যায় রাষ্ট্রপতি টেলিভিশনে হাজির হয়ে জাতির উদ্দেশে ভাষণ দেন এবং তিনি প্রতিবেশী লিবিয়ায় সন্ত্রাসী প্রশিক্ষণ ক্যাম্পের বিরুদ্ধে প্রতিশোধমূলক হামলার আদেশ দেন। রাষ্ট্র প্রচার মাধ্যম জানায়, জঙ্গি বিমানগুলি ডারনা বন্দরের শহর এলাকায় অবস্থিত ছয়টি হামলা চালায়, যেখানে এই হামলার জন্য দায়ী জঙ্গিরা প্রশিক্ষিত বলে মনে করা হয়। 
২৭ মে তারিখে বিমান হামলার দ্বিতীয় তরঙ্গ চালু করা হয়। ২৯ মে ২০১৭, লিবিয়ার জাতীয় সেনাবাহিনীর (এলএনএ) একজন মুখপাত্র নিশ্চিত করেছিল যে মিশর ও এলএনএ ডেরনা ও জাফ্রাতে অবস্থানের লক্ষ্যবস্তুতে বিমান হামলায় সহযোগিতা করেছিল।
মার্ভেল সিনেম্যাটিক ইউনিভার্সের চলচ্চিত্রের তালিকা

মার্ভেল সিনেম্যাটিক ইউনিভার্স (এমসিইউ)-এর চলচ্চিত্রগুলি মার্ভেল স্টুডিওজ প্রযোজিত একটি মার্কিন সুপারহিরো চলচ্চিত্র সিরিজ। সিরিজটি মার্ভেল কমিক্সে আবির্ভূত বিভিন্ন চরিত্রের উপর ভিত্তি করে নির্মিত। এমসিইউ হলো একটি সংযুক্ত দুনিয়া, যার সব চলচ্চিত্র একটি অপরটির সাথে সম্পর্কযুক্ত। এই চলচ্চিত্রগুলো ২০০৭ সাল থেকে তৈরি করা হচ্ছে। এ পর্যন্ত মার্ভেল স্টুডিওজ মোট ২৭টি চলচ্চিত্র প্রকাশ করেছে এবং অন্তত আরও ১২টি চলচ্চিত্র উৎপাদনের বিভিন্ন পর্যায়ে রয়েছে। এই সিরিজটি সর্বকালের সর্বোচ্চ-আয়কারী চলচ্চিত্র ফ্র্যাঞ্চাইজি, যা বিশ্বব্যাপী বক্স অফিসে $২৫.১ বিলিয়ন মার্কিন ডলার আয় করেছে। এর মধ্যে চলচ্চিত্রটি মুক্তির পর সর্বকালের সর্বোচ্চ-আয়কারী চলচ্চিত্রে পরিণত হয়।
কেভিন ফাইগি এই সিরিজের প্রতিটি চলচ্চিত্র প্রযোজনা করেছেন। পাশপাশি সিরিজের প্রথম দুটি চলচ্চিত্র সহ-প্রযোজনা করেন আভি আরাদ। এছাড়া "দি ইনক্রেডিবল হাল্ক" চলচ্চিত্রে গ্যাল অ্যান হার্ড, স্পাইডার-ম্যানের চলচ্চিত্রগুলিতে অ্যামি প্যাসকেল, "অ্যান্ট-ম্যান অ্যান্ড দ্য ওয়াস্প" চলচ্চিত্রে স্টিফেন ব্রুসার্ড, "শাং-চি অ্যান্ড দ্য লেজেন্ড অব দ্য টেন রিংস" চলচ্চিত্রে জোনাথন শোয়ার্টজ, "ইটার্নালস" চলচ্চিত্রে নেট মুর এবং "" চলচ্চিত্রে ব্রাড উইন্ডারবম সহ-প্রযোজক হিসেবে ছিলেন।
মার্ভেল স্টুডিওজ তাদের চলচ্চিত্রগুলোকে বিভিন্ন দলে ভাগ করে মুক্তি দেয়; প্রতিটি দলকে বলা হয় "পর্যায়”(ইংরেজি: ফেজ)। ২০০৮ সালে আয়রন ম্যান চলচ্চিত্র মুক্তির মাধ্যমে শুরু হয়। পরবর্তীতে ২০১২ সালে মুক্তি পাওয়া "মার্ভেল’স দি অ্যাভেঞ্জার্স" চলচ্চিত্রের মাধ্যমে পর্যায়টি শেষ হয়। এ পর্যায়ে মোট ৬টি চলচ্চিত্র অন্তর্ভুক্ত রয়েছে।
২০২৩ সালে "" দিয়ে সূচনা হতে যাচ্ছে। চলচ্চিত্র ছাড়াও এ পর্যায়ে ৭টি ধারাবাহিক অন্তর্ভুক্ত হবে। অদ্যাবধি ঘোষিত চলচ্চিত্র "অ্যাভেঞ্জার্স: ক্যাং ডাইনেস্টি" (২০২৫) এবং "অ্যাভেঞ্জার্স: সিক্রেট ওয়ারস" (২০২৫)। পর্যায় চার, পাঁচ এবং ছয় একত্রে দ্য মাল্টিভার্স সাগা নামে পরিচিত।
পর্যায় এক থেকে পর্যায় তিন পর্যন্ত চলচ্চিত্রগুলো একত্রে “দি ইনফিনিটি সাগা” নামে পরিচিত।
পর্যায় চার থেকে পর্যায় ছয় পর্যন্ত চলচ্চিত্রগুলো একত্রে “দ্য মাল্টিভার্স সাগা” নামে পরিচিত।
এই তালিকায় সেসব অভিনয়শিল্পীদের নাম রয়েছে যাদের নাম এমসিইউর এক বা একাধিক পর্যায়ের কমপক্ষে তিনটি চলচ্চিত্রের কৃতিত্বতালিকায় দেখা গেছে বা যাবে।
ইকবাল থেবা

ইকবাল থেবা (উচ্চারণ ; জন্ম: ডিসেম্বর ২০, ১৯৬৩) একজন পাকিস্তানি-আমেরিকার অভিনেতা। থেবা শো গ্লি চলচ্চিত্রে অধ্যক্ষের চরিত্রের জন্য জন্য বেশ সুপরিচিত।
১৯৯০ এর দশকে মার্কিন যুক্তরাষ্ট্রের বিভিন্ন টেলিভিশন অনুষ্ঠানে এবং বাণিজ্যিক বিজ্ঞাপনগুলিতে তার ছিল সরব উপস্থিতি। থেবার সব থেকে বড় সাফল্য এসেছিল এনবিসির পাইলট ডেথ এন্ড ট্যাক্সেস।
থেবা পাকিস্তানের করাচিতে জন্মগ্রহণ করেন। তিনি মূলত থেবা বংশধরের অন্তর্ভুক্ত, যেটি সিন্ধু থেকে উদ্ভূত একটি গুজরাটি ভাষী গোষ্ঠি জাতী হিসেবে পরিচিত।
তার বিবাহিত জীবনে ২টি সন্তান রয়েছে: ছেলের নাম মিকাইল, এবং মেয়ের নাম রানিয়া
অ্যাকোর্ডিং টু ম্যাথু

অ্যাকোর্ডিং টু ম্যাথু (ইংরেজি: According To Mathew) একটি শ্রীলংকায় তৈরী ইংরেজি ভাষার চলচ্চিত্র, যেটি পরিচালনা করেছেন চন্দ্রন রুত্নাম। এটি সেন্ট পল গির্জার পাদ্রি ফাদার ম্যাথু পেরিসের জীবনী অবলম্বনে বানানো চলচ্চিত্র, যে ১৯৭৯ সালে তার স্ত্রী ইউনিস পেরিস ও তার প্রেমিকার স্বামী রাসেল ইনগ্রামকে খুন করেছিল। চলচ্চিত্রটিতে মুখ্য ভূমিকায় অভিনয় করেছেন জ্যাকলিন ফার্নান্দেজ ও অ্যালস্টন কচ।
চলচ্চিত্রটির গল্প সেন্ট পলস চার্চের ফাদার ম্যাথু পেরিসের দুইটি খুনকে ঘিরে, যে তার স্ত্রীকে ও তার (ম্যাথু পেরিসের) আয়ার স্বামীকে হত্যার জন্য মৃত্যুদণ্ডে দণ্ডিত হয়েছিল।
চলচ্চিত্রটির চিত্রগ্রহণ হয়েছিল শ্রীলঙ্কার হোরানা কুম্বুকে ম্যানশনে। চলচ্চিত্রটি ২০১৭ সালের ৮ এপ্রিল মুক্তি পাওয়ার কথা থাকলেও মুক্তির দিন পিছিয়ে যায়। চলচ্চিত্রটি শেষমেষ ২০১৮ সালের ২৪ নভেম্বর প্রেক্ষাগৃহে প্রদর্শিত হয়। চলচ্চিত্রটি শ্রীলঙ্কার চলচ্চিত্রাঙ্গনের ১৩১৬তম চলচ্চিত্র।
ডেফিনিশন অব ফিয়ার

ডেফিনিশন অব ফিয়ার ২০১৫ সালের একটি ভৌতিক চলচ্চিত্র, যেটি পরিচালনা করেছেন জেমস সিম্পসন ও যেটিতে মুখ্য ভূমিকায় অভিনয় করেছেন জ্যাকলিন ফার্নান্দেজ। চলচ্চিত্রটি ২০১৫ এর ডিসেম্বরে চতুর্থ দিল্লি আন্তর্জাতিক চলচ্চিত্র উৎসবে প্রথম প্রদর্শিত হয়। চলচ্চিত্রটির ডিভিডি ২০১৮ সালের ৩০ জানুয়ারি বাজারে আসে। চলচ্চিত্রটি জ্যাকলিন ফার্নান্দেজের প্রথম ইংরেজি চলচ্চিত্র।
চারটি মেয়ে একটি হলিডে কেবিনে ছুটি কাটাতে আসে। সেখানে আসার পর তারা উপলব্ধি করে তারা সেখানে একা বাস করছে না।
ব্যক্তিগত প্রশিক্ষক 
চলচ্চিত্রটির চিত্রগ্রহণ ২০১৪ সালের ১০ অক্টোবর কানাডায় শুরু হয়। চলচ্চিত্রটি ২০১৫ সালের ৫ ডিসেম্বর দিল্লি আন্তর্জাতিক চলচ্চিত্র উৎসবে প্রথমবারের মত প্রদর্শিত হয়। এরপর এটি আরো কিছু চলচ্চিত্র উৎসবে প্রদর্শিত হয়েছিল।